Sport Vision Beograd - BIG FASHION Beograd\nPočetna > Odeća > Sport Vision Beograd\nSport Vision Beograd\nSport Vision prodavnica u Beogradu u BIG Fashion tržnom centru je multibrend radnja koja na domaće tržište donosi obuću, odeću i sportsku opremu renomiranih svetskih brendova. Posetite Sport Vision u Beogradu u BIG Fashion tržnom centru i obezbedite sebi savršeni ležerni stajling za svaku priliku, sportske aktivnosti i dinamičnu svakodnevicu.\n069 88 72 699\nSPORT VISION BEOGRAD – SPOJ URBANIH MODNIH TRENDOVA I UDOBNOSTI\nKompanija Sport Vision je osnovana 1996. godine u Bijeljini i od tada ona uspešno odgovara na nove zahteve na tržištu u vidu modernih sportskih odevnih komada – obuće i odeće, kao i sportske opreme koji ljubiteljima urbanog stila i dinamičnog načina života, omogućavaju neprekidni osećaj prijatnosti tokomnjihove aktivne svakodnevice.\nZato je Sport Vision radnja u Beogradu postala deo BIG Fashion centra. Želimo da vam ponudimo najbolji odnos cene i kvaliteta, što Sport Vision kao zastupnik mnogih vodećih svetskih brendova podrazumeva.\nSamo neki od brendova koje možete pronaći u Sport Vision prodavnici u Beogradu u našem tržnom centru, kao i prodavnicama Sport Vision u Novom Sadu, Sport Vision u Kragujevcu i drugim BIG tržnim centrima širom zemlje, su: Nike, Adidas, New Balance, Reebok, Umbro, Champion i mnogi drugi.\nSPORT VISION U BEOGRADU – LOKACIJA I KONTAKT\nSport Vision u Beogradu je na adresi Višnjička 84 – u BIG Fashion centru, gde ćete Sport Vision naći na tačnoj lokaciji u lokalu broj: 118. Za lako snalaženje u našem tržnom centru možete koristiti našu mapu tržnog centra.\nProdavnica Sport Vision ima radno vreme svakoga dana od 10 ujutru do 22 uveče, pa tada u Beogradu možete posetiti naš tržni centar kako biste istražili asortiman prodavnice Sport Vision, kao i aktuelne akcije i sniženja.\nSport Vision u Beogradu – kontakt telefon: +381 69 88 72 699\nOdaberite funkcionalne odevne kombinacije u kojima ćete lako biti u pokretu i uvek se dobro osećati u svojoj koži – bilo da ste na treningu, u šetnji ili pak uživate u prilici koja dozvoljava ležeran dress code. Istražite stilove, pomerajte granice i iskažite svoju autentičnost uz BIG Fashion porodicu i Sport Vision prodavnici u Beogradu koja je njen sastavni deo.


Zvezdina "audicija" za pojačanja - U igri i Argentinac, prvi stiže Srbin! - Sportske.net\nZvezdina "audicija" za pojačanja - U igri i Argentinac, prvi stiže Srbin!\nVeliki broj imena povezan je sa crveno-belima u prethodnom periodu. Na spisku potencijalnih pojačanja nalazi se i Argentinac, Srbin prvi stiže na "Marakanu".\nSportski direktor potvrdio, srpski velikan "zagrizao" za najboljeg napadača lige!Pešić: "Bez razmišljanja, ovo mi je najbolja sezona u karijeri"Na današnji dan - Zvezdino prvo evropsko finaleOvo se nije desilo nikada u istoriji - Dinamo Zagreb dolazi po Zvezdinog prvotimca!Milionče za "novog Kangu"!\nDo kraja fudbalske sezone u Srbiji ostalo je sedam dana tako da rukovodstvo novog šampiona uveliko radi na predstojećem prelaznom roku tokom kojeg bi trebalo angažovati pojačanja za evropske kvalifikacije.\nAngažovanje novih igrača zavisiće i od odlazaka ali se na osnovu imena koja su dovedena u vezu sa Crvenom zvezdom može zaključiti da će se srpski šampion dobrano pojačati.\nPonovljeno je više puta, prioritet Crvene zvezde biće angažovanje igrača koji će kvalitetom doneti ekipi ono što su u prvom delu sezone na izmaku donosili Gelor Kanga i Ričmond Boaći.\nPrethodnih dana pisali smo da su kandidati za pojačanja u veznom redu Milan Jevtović, Marko Marin, Zdravko Kuzmanović, Dejan Meleg ali se piše i o Slobodanu Medojeviću koji je ugovorom vezan za nemačkog drugoligaša Darmštad.\nNedavno je bilo reči o tome da je Dejan Meleg (23) već dogovorio dolazak u Crvenu zvezdu, a tu informaciju potvrđuje i današnje izdanje "Sportskog žurnala". Bivši fudbaler Vojvodine navodno će biti prvo pojačanje crveno-belih u letnjem prelaznom roku jer ga od potpisa za Zvezdu deli raskid saradnje sa Kajzerisporom u kojem je čitave sezone bio višak.\nKada govorimo o potencijalnim pojačanjima u navali tu je situacija nešto kompleksnija jer se svakog dana pojavljuju nova imena koja se navodno nalaze na listi želja Zvezdinog sportskog sektora.\nAndrija Pavlović je realizovao transfer u Rapid iz Beča tako da je ispao iz kombinacije, ali se zato čini da je Zvezda blizu angažovanja drugog bivšeg napadača Čukaričkog koji je sezonu na izmaku proveo u Turskoj.\nPretpostavljate, reč je o Nikoli Stojiljkoviću (25) koji bi u klub stigao kao zamena za Aleksandra Pešića. Najbolji strelac Crvene zvezde najverovatnije će napustiti klub na leto, a trener Vladan Milojević veruje da bi momak koga je trenirao u Čuki bio idealna zamena.\nProblem u slučaju Nikole Stojiljkovića predstavljalo bi obeštećenje jer Braga jeste spremna da ga pusti, ali ne ispod svake cene. Pominje se cifra od milion evra, ali je u opticaju i plaćena pozajmica koju će u Zvezdi želeti da izbegnu ukoliko to bude bilo moguće.\nKada su u pitanju napadači stranci za sada smo dobili tri imena. Kolumbijac Migel Anhel Muriljo je davnašnja želja, u priči je i napadač Brendbija Temu Puki, a "Žurnal" prenosi da je Zvezdi zanimljiv i fudbaler Union Santa Fea iz Argentine.\nU pitanju je Franko Soldano (24) koji za Union Santa Fe nastupa od 2014. godine i čija se cena na specijalizovanom sajtu "transfermarkt" procenjuje na neverovatnih 5 miliona evra, što sigurno nije cena koju Zvezda može da plati. Ukoliko su podaci na "mreži" tačni, Soldano je ugovorom vezan za sadašnji klub do 2020. godine tako da će biti zanimljivo videti koje su Zvezdine opcije za angažovanje ovog fudbalera.\nČinjenica je da se radi o kvalitetnom igraču koji bi imao veliki motiv u Crvenoj zvezdi zbog činjenice da bi dobio priliku da se prikaže u evropskom izlogu i kasnije ostvari unosan transfer.\nCrveno-beli nemaju mnogo vremena. Nova sezona za Zvezdu počinje početkom jula što znači da će se ekipa okupiti već u drugoj polovini juna.


Prekršajne prijave za prisustvo na protestima: da li je korišćen biometrijski nadzor? - Mašina\nPrekršajne prijave za prisustvo na protestima: da li je korišćen biometrijski nadzor?\nUkoliko je policija koristila biometrijski nadzor za identifikaciju demonstranata, onda je prekršila zakon.\nIrena Pejić 21.12.2021. 21.12.2021.\nVeć nedeljama aktivistima, aktivistkinjama i građanima/kama koji su učestvovali u protestima i blokadama puteva u gradovima širom Srbije stižu na kućnu adresu prekršajne prijave iako na protestima nisu bili legitimisani. Građani se pitaju da li ih je policija snimala i kako su utvrdili da su baš oni bili na protestima?\nPrijave stižu u gradovima širom Srbije. Prve prijave su stigle nakon prvih blokada saobraćajnica pre tri nedelje. Aktivisti kojima su stigle prijave tvrde da su u njima navedeni svi neophodni lični podaci, a da ih na protestima niko nije legitimisao. Najčešće kazne koje su navedene u prijavama su u visini od 5000 dinara jer su se „kretali i zadržavali na kolovozu“, što je suprotno Zakonu o bezbednosti saobraćaja. Mnogi aktivisti, organizacije i pravnici se pitaju na osnovu čeka je MUP pisao prijave ukoliko nije bilo uniformisanih službenika koji su legitimisali ljude na protestima?\nKako objašnjava bivši poverenik za zaštitu podataka o ličnosti, Rodoljub Šabić u svom autorskom tekstu na Peščaniku „naši građani koji u velikom broju dobijaju prekršajne naloge policije, suočavaju se sa solucijama: da u roku od 8 dana plate pola iznosa novčane kazne utvrđene prekršajnim nalogom; da po isteku tog roka plate ceo iznos; da, ako ne plate, budu izloženi prinudnom izvršenju i plate još i troškove izvršenja; da ne plate, ali da u roku od 8 dana zatraže sudsko odlučivanje o prekršajnom nalogu i da u slučaju uspeha budu oslobođeni, ali da u slučaju neuspeha moraju platiti i kaznu i troškove sudskog postupka.“\nBilo da ste izabrali da izbegnete dalje neprijatnosti i platite 50% navedenog iznosa, ili ste kontaktirali brojne organizacije koje nude besplatnu pravnu pomoć za reagovanje, ostalo je pitanje – ko je i kako došao do vaših podataka i na osnovu čega je prijava napisana.\nPrekršajne prijave se pretežno i pišu na osnovu fotografija ljudi (ili vozila u slučaju saobraćajnih prekršaja), koje su pribavljene sa video nadzora. Ali čak i tada kada su zakonito pribavljene, kako Šabić objašnjava ne mogu same po sebi, bez drugih dokaza i veštačenja, biti dovoljan dokaz krivice.\nJedno od ključnih pitanja na koje je neophodno odgovoriti jeste da li je MUP koristio biometrijski nadzor kako bi prepoznao lica koja su prisustvovala blokadama i protestima?\n„Ako je MUP koristeći tu tehnologiju, uparivanjem snimaka ljudi na ulicama i snimaka iz baze biometrijskih fotografija građana koju poseduje, vršio identifikovanje navodnih počinilaca prekršaja, to je radio protivno Zakonu o zaštiti podataka o ličnosti i bavio se nedozvoljenom, po zakonu kažnjivom obradom podataka o ličnosti. U pravnom poretku Srbije ne postoji valjan pravni osnov za takvu obradu podataka, MUP je na to nekoliko puta upozoren od strane Poverenika za informacije i zaštitu podataka o ličnosti. A ako MUP, kao i ranije, tvrdi da iz Kine izvesno nabavljenu tehnologiju za biometrijsko identifikovanje lica ipak ne koristi, teško da može dati prihvatljiv odgovor na pitanje – kako je, s obzirom na obim demonstracija, broj lica i druge okolnosti, masovna i brza identifikacija uopšte mogla biti vršena?“ objašnjava Šabić u svom tekstu.\nPodsetimo, upotreba kamera za biometrijski nadzor u Srbiji prema važećim zakonima nije dozvoljena, iako je nedavno povučeni Nacrt zakona o unutrašnjim poslovima podrazumevao njihovo korišćenje.\nSpornu tehnologiju za nadzor MUP je uveo u okviru projekata „Sigurno društvo” i „Siguran grad”, sklopljenih sa kineskom firmom Huavej. Poznato je da je Srbija 2017. godine u svrhe saradnje sa Huavejem potpisala Memorandum o strateškom partnerstvu o razvoju širokopojasnog interneta, a 2019. i Memorandum za razvoj projekta „Pametni gradovi”. Kako je ranije pisala Slobodna Evropa, „Pametni gradovi” su projekat kineske vlade koji predviđa implementaciju savremenih informatičkih i telekomunikacionih tehnologija za detekciju, analizu i integrisanje informacija vezanih za funkcionisanje urbanih sredina.\nU oktobru ove godine su i EU parlamentarci zahtevali „proglašenje moratorijuma na primenu sistema za prepoznavanje lica za svrhe sprovođenja zakona, u funkciji identifikacije, izuzev isključivo za identifikaciju žrtava krivičnog dela, sve dok ne budu ispunjeni jasno definisani uslovi: da su tehnički standardi u potpunosti usklađeni sa temeljnim ljudskim pravima, da rezultati primene sistema nisu pristrasni i diskriminatorni, da pravni okvir obezbeđuje strogu zaštitu od zloupotrebe i strogu demokratsku kontrolu, da postoje empirijski dokazi neophodnosti i srazmernosti primene takvih tehnologija“, o čemu je Mašina već izveštavala.\nDa li je korišćen biometrijski nadzor u slučaju pribavljanja dokaza za prekršajne prijave koje su stizale građanima i građankama na kućne adrese, ostaje da vidimo.\nTags blokadaDigitalna pravaMUPnadzor\nRio Tinto – Mio Kinto\nAdvokati će obustaviti rad zbog stava Vrhovnog kasacionog suda u vezi sa troškovima obrade kredita


KUD "Branko Cvetković" izbačeno na ulicu posle 73 godine\nKUD „Branko Cvetković“ izbačeno na ulicu posle 73 godine\n„IGRAM ZA PRAVDU“\nStotine mladih ljudi okupilo se u Beogradu ispred prostorija KUD-a “Branko Cvetković” kako bi kroz igru, muziku i pesmu izrazilo nezadovoljstvo što je to društvo izbačeno iz prostora u kojem boravi već 73 godine.\nKada se na ulicama jedne prestonice, u našem slučaju Beograda, zapeva izvorna narodna pesma i zaigra srpsko kolo, posetioci bi mogli pomisliti da država mnogo ulaže u očuvanje tradicije, pa čak i na ulicama kroz igru promoviše svoj folklor. Ali ako se uz sve to čuje uzvik “Igram za pravdu”, ipak nije sve tako lepo kako i izgleda.\nKako nam je rekao umetnički rukovodilac tog KUD-a Branislav Braca Živković, generacije i generacije su prošle kroz te ansamble, a u KUD-u je registrovano i 199 brakova.\n“To su amateri, entuzijasti koji ne igraju za novčanu nadoknadu već zato što to vole, prvenstveno igru i tradiciju. Naravno i druženje i putovanja i upoznavanje novih kultura, ali i predstavljanje Srbije u lepšem svetlu, sastavni su deo bavljenja foklorom“, istakao je on.\nKako je dodao, svako ko pređe granicu ambasador je svoje zemlje, pa se zapitajte kako onda jedan takav KUD predstavlja Srbiju u svetu.\n“Neki kažu da ima više od 300.000 amaterskih igrača u Srbiji, pa to je čitava armija ljudi, tako da je zbog toga ovaj skup i napravljen. Pravne stvari nas baš i ne interesuju, mi samo razmišljamo da li je moralo na ovakav način da se desi?”, istakao je Živković.\nSudski izvršitelj Bojan Isoski blokirao je prostor u Beogradu koji za rad koristi KUD “Branko Cvetković” po zahtevu Saveza samostalnih sindikata Srbije sa obrazloženjem da ne plaća račune za komunalne usluge, što predstavnici tog društva negiraju i ističu da nema nijednog neplaćenog računa.\n“Zašto odmah doći i izbaciti ljude napolje, da li je to moglo drugačije da se reši, da nađemo neko kompromisno rešenje, 73 godine nešto postoji, pa i drvo kada posečete od 73 godine bude vam žao, a ne jednu instituciju”, rekao je Živković.\nKUD “Branko Cvetković” je poslednjih godina osvajao zaista vredne nagrade na svetskim festivalima, a kako je Živković rekao okitili su se i zlatnim i srebrnim odličjem na republičkom takmičenju u Srbiji.\n“Mi smo jedina kulturna institucija na svetu koja je učestvovala u humanitarnim koncertima za stradale od Cunamija, u Japanu u Tokiju, što je neverovatna čast. Toliko se lepih stvari dešavalo ovde u KUD-u, da je ovo jedan veoma jak udarac”, kazao je on.\nRekao je da je jučerašnji skup bio u “granicama kulture”, u granicama koje oni predstavljaju, bez ikakvog incidenta – mladi ljudi koji igraju i pevaju. A okupio je mnogo amaterskih udruženja iz Beograda ali i drugih krajeva Srbije.\n“Nije nam važno ko će da nam pomogne, već samo da nam pomogne. Mi zaista ne znamo o čemu se radi, samo nas ostavite na miru da radimo svoj posao, da igramo i pevamo i čuvamo tradiciju i to je suština svega ovoga”, istakao je Živković.\n2018-07-06T23:25:40+02:008 јула, 2018|Društvo|


Juventus zatražio od UEFA-e da izbaci Inter iz Lige prvaka – Informer\nJuventus zatražio od UEFA-e da izbaci Inter iz Lige prvaka\nTorinski Juventus zatražio je od Evropske nogometne federacije da izbaci Inter iz Lige prvaka zbog umiješanosti u skandal oko namještanja utakmica prije pet godina.\nTitulu prvaka Italije 2006. godine osvojila je “stara dama”, ali je za zelenim stolom ona dodijeljena Interu pošto je dokazano da su Juventus i Milan, koji je bio vicešampion te sezone, bili umiješani u namještanje mečeva.\nZbog toga, Juventus je uputio žalbi Olimpijskom komitetu Italije da se milanskom klubu oduzme titula i da stoji da te godine nije bilo prvaka, kao da se sezona nije ni igrala.\nPored te žalbe, Juventus je poslao zahtjev UEFA-i da se Inter izbaci iz elitnog takmičenja zbog novih dokaza oko namještanja. Torinski tim taj slučaj je poistovjetio sa situacijom u kojoj se našao Fenerbahče, koji je nedavno izbačen iz Lige prvaka zbog namještanja mečeva u šampionatu Turske.\nFrancuzi u problemima: Mexes već otpao za meč protiv BiH?


Banjalučki učenici pokazali izume Tesli u čast | Banjaluka.net\nBanjalučki učenici pokazali izume Tesli u čast\nPomoćnik ministra nauke i tehnologije RS Biljana Vojvodić istakla je da je resorno ministarstvo sa zadovoljstvom podržalo ovu izložbu. “Ministarstvo podržava rad Saveza inovatora Republike Srpske i drugih organizacija inovatora, kao i inovatore pojedince.\nU sklopu toga je organizovana i ova izložba kao i niz drugih manifestacija koje priprema Savez inovatora povodom 160 godina od Teslinog rođenja.\nSamo prošle sedmice je ovim povodom održana izložba i u Akademiji nauka i umjetnosti RS”, podsjetila je Vojvodićeva.\nOtvaranju su prisustvovali i predstavnici Privredne komore Republike Srpske, Gradske razvojne agencije, Republičke agencije za razvoj malih i srednjih preduzeća, grada Banjaluka, preduzeća “Elektrokrajina” i drugi, javljaju agencije.


Američka privreda beleži tromesečni pad aktivnosti\nPrema najnovijem izveštaju američka privreda se smanjila u periodu između jula i septembra, što je znak da je u Sjedinjenim Državama došlo do recesije.\nAmerički Sekretarijat za trgovinu saopštio je danas da je bruto nacionalni proizvod – odnosno vrednost sve robe i svih usluga proizvedenih u tom periodu – pao za tri desetine procenta. To je najveća kontrakcija u poslednjih sedam godina i predstavlja veliki preokret u odnosu na prethodno tromesečje, tokom kojeg je bruto nacionalni proizvod porastao za 2,8 procenata. Istovremeno sa kontrakcijom privrede zabeleženo je i smanjenje prodaje robe široke potrošnje – osnovnog stuba američke privrede – što se dogodilo prvi put u približno dve decenije. Obim privrednih investicija takođe je opao.\nPo definiciji, recesija nastaje kada se privredna aktivnost u nekoj zemlji smanjuje tokom dva uzastopna tromesečja. Ali sve je veći broj ekonomista koji kažu da drugi statistički podaci, uključujući stopu nezaposlenosti, pokazuju da je američka privreda već u recesiji.\nU izveštaju koji je danas objavio američki Sekretarijat za rad kaže se da je broj Amerikanaca koji primaju pomoć za nezaposlene porastao na više od 3 miliona i 700 hiljada i da se približava najvišem broju u poslednjih 5 godina.


RTCG - Radio Televizija Crne Gore - Nacionalni javni servis :: Region :: U Srbiji više niko ne može da ubije premijera\nMina/Beta [ Objavio: O.Z. ]\nVUČIĆ ISTAKAO 27. 05. 2018. 14:51 >> 14:41 29\nU Srbiji više niko ne može da ubije premijera, poručio je srpski predsjednik Aleksandar Vučić.\nOn je na obilježavanju Dana Ministarstva unutrašnjih poslova i policije Srbije, odgovarajući na pitanje novinara da li se može desiti da ponovo u Srbiji bude ubijen premijer, rekao da to nije moguće, i da je „Srbija sada jedna druga zemlja“.\n"Sačuvaćemo našu Anu (Brnabić) na sve moguće načine, i to je nemoguće", rekao je Vučić.\n"Ne zna se da li će se dijalog o Kosovu nastaviti u junu"\nPredsjednik Srbije Aleksandar Vučić izjavio je danas da se ne zna da li će u junu biti nastavljen dijalog Beograda i Prištine o Kosovu i naglasio da je srpska strana spremna za razgovor i kompromisno rješenje.\n"Jednom mora nešto da počne, da li će u junu ili u julu ili avgustu, mi to stvarno ne znamo", rekao je Vučić novinarima nakon svečanosti obilježavanja Dana Ministarstva unutrašnjih poslova i policije.\nVučić je kazao da on uvijek ide na razgovor o Kosovu sa Briselskim sporazumom, da se zbog toga "svima smučio" i da niko ne želi da ga primi.\n"Niko ne želi da me više vidi, zato što svaki put postavim pitanje na koje oni nemaju odogvor", rekao je Vučić.\nOn je ponovio da je Beograd ispunio sve svoje obaveze iz Brisleskog sporazuma, a da Priština nije formirala Zajednicu srpskih opština.\nVučić je poručio građanima da imaju povjerenje u svoju vlast jer ona zna da zaštiti interese svoje zemlje i građana.\nKosovski predsjednik Hašim Tači izjavio je nedavno da bi dijalog Beograda i Prištine trebalo da bude nastavljen u drugoj polovini juna.\nDijalog Beograda i Prištine prekinut je krajem marta, poslije incidenta sa hapšenjem direktora Kancelarije za Kosovo i Metohiju Marka Đurića.


Nissan GT-R na morbidan način - AUTOMOBILI\n15/06/2021 4:02:01 PM\nNASLOVNA / TUNING / Nissan GT-R na morbidan način\nNissan je na jedan veoma domišljat način, po nekima i morbidan, hteo da skrene pažnju da vožnja njihovih automobila preko 1000ks, može da bude veoma opasna.\nNissan GT-R je po mnogo čemu zaista jedinstven automobil. Ovo je jedan od retkih primeraka superautomobila koji se može naći na tržištu a koji je već duži niz godina izuzetno popularan. Jedan od razloga za to jesu i neverovatne performanse koje pruža dok pritom košta dosta manje od ostatka konkurencije.\nOva verzija, koja nosi oznaku “Veyron Super Sport”, može bez problema da postavi sjajne statističke brojke zahvaljujući tome što pod haubom ima neverovatnih 1400 konjskih snaga.\nJoš od svog prvog pojavljivanja 2007. Nissan GT-R privlači pažnju gde god da se okrene. Takav je slučaj i sa ovim modelom koji je ofarban u crnu boju zajedno sa crnim točkovima.\nMnogi sa nestrpljenjem očekuju naslednika, GT-R nove serije, koji će imati hibridni motor. Do tada, Nissan je obavio ovo slikanje pored jednog groblja iz XIX veka čime verovatno žele da stave do znanja svima koji voze ovaj auto da se sa brzinom nije šaliti.\nPrethodno Kružna Trka Ponikve 2 /trenutno bez datuma\nSledeće Da li možete da provalite o kom automobilu je reč?


Novogodišnja priredba i paketići u Domu lica sa invaliditetom | Palelive.com\nPočetna Regija Višegrad Novogodišnja priredba i paketići u Domu lica sa invaliditetom\nNovogodišnja priredba i paketići u Domu lica sa invaliditetom\nVIŠEGRAD – U Domu lica sa invaliditetom u Višegradu održana je novogodišnja priredba u kojoj su učestvovali korisnici ove ustanove, a Djed Mraz im je dodijelio poklone.\nDirektor ove javne ustanove Zoran Vasiljević rekao je novinarima da je novogodišnja priredba organizovana zahvaljujući pomoći kompanije „Mtel“, koja je obezbijedila paketiće za korisnike ove ustanove.\n„Naš saradnik Davor Kaljević je poslao pismo kompaniji `Mtel` u kojem je izrazio želju da se pomogne ova ustanova. Ovo je značajan dan, posebno za osobe koje su ovdje smještene i one se neizmjerno raduju ovom danu, a sa priredbom su prezadovoljni jer su naučili da se raduju sitnicama“, istakao je Vasiljević.\nOn se zahvalio kompaniji „Mtel“ koja je u okviru ove pomoći, osim paketića, donirala dvije ugaone garniture, stoliće i vatromet.\nVasiljević je dodao da je svaka pomoć značajna za ovu ustanovu, a posebno ove veće, jer se u ovakvoj ustanovi radi težak posao sa djecom koja su ometena u razvoju.\nDavor Kaljević iz Sokoca, koji je napisao pismo kompaniji „Mtel“, kaže da je veoma srećan zbog pomoći koja je uručena u ovu ustanovu.\n„Smatram da bi trebalo što više ljudi da pomogne i da ugleda radost na ovim licima, a posebno u pretprazničnim danima“, kaže Kaljević.\nKorisnica Zora Antunović kaže da je prezadovoljna priredbom i zahvalna je svima koji su obezbijedili novogodišnje paketiće.\nU Domu lica sa invaliditetom u Višegradu smješteno je 174 korisnika iz cijele BiH i ovo je jedina ustanova koja se bavi smještajem ženske djece ometene u razvoju.\nPrethodni članakNaredna godine za kapitalne projekte milion KM\nNaredni članak„Ledenko Zimić“ obradovao najmlađe


Protesti izbili u Gruziji posle smrti pretučenog novinara - Sindikat novinara Srbije\nNekoliko hiljada ljudi protestovalo je ispred gruzijskog parlamenta tražeći ostavku premijera zbog smrti novinara koga su napali i tukli anti LGBT demonstranti. Snimatelj Aleksandar Laškarava pronađen je mrtav ranije danas u svom domu, prenela je televizija TV Pirveli za koju je radio.On je bio jedan od nekoliko desetina novinara koga su prošlog ponedeljka napali protivnici najavljenog LGBT marša u glavnom gradu Gruzije Tbilisiju. Organizatori marša otkazali su tada taj događaj navodeći da vlasti nisu osigurale dovoljne bezbednosne garancije. Protivnici marša blokirali su glavnu ulicu u Tbilisiju, optužili novinare koji izveštavaju sa protesta da vrše pro-LGBT propagandu i gađali ih štapovima i flašama.\nPrema Laškaravinoj koleginici Mirandi Bagaturija, njega je tukla rulja od 20 ljudi. Lokalne televizije kasnije su ga prikazale sa modricama na licu i krvlju na zemlji oko njega. Mediji su javili da je zadobio brojne povrede i da je morao da bude operisan ali da je otpušten iz bolince u četvrtak. Tačan uzrok njegove smrti nije za sada poznat.\nPolicija je pokrenula istragu o njegovoj smrti koju su i premijer Irakli Garibašvili i predsednica Salome Zurabišvili opisali kao „tragediju“. Tbilisi prajd grupa saopštila je u ponedeljak da su vlada i Gruzijska Pravoslavna crkv podržali protivnike planiranog marša.\nVelika grupa demonstranata koja se okupila danas u Tbilisiju tražila je od vlasti da osude odgovorne za napad na novinare i pozvala premijera da podnese ostavku. Neki demonstranti su optužili premijera da je doprineo nasilju time što je javno osudio LGBT marš.


Ledolomci kod Pupinovog mosta i Pančevačkog mosta | Mondo Portal\nLedolomci u akciji protiv ledenih čepova\nLedolomac "Greben" angažovan je u beogradskom sektoru između Pupinovog mosta i Pančevačkog mosta, dok se brod "Bor" u Beogradu priprema za isplovljenje ka Hidroelektrani Đerdap 1, saopštilo je Ministarstvo saobraćaja.\n16.01.2017. | 18:59 > 19:04 1\nKako se navodi, dva mađarska ledolomca Jektoro VI i Jektoro XI su uplovili u srpske vode radi urgentnog probijanja ledenog čepa kod Borovog sela.\nProglašena je redovna odbrana od leda na Dunavu od 1.275 do 1.215 rečnih kilometara, na Savi od Hrtkovaca do granice sa BiH, a vanredna odbrana od leda na Dunavu kod Golupca, Velikog Gradišta, Kostolca, Smedereva, Pančeva, Beograda Novog Sada i na celom toku Tise.\nU saopštenju se podseća da je na Savi od 8. januara, usled pojave leda i ledohoda, kao i izrazito niskog vodostaja, obustavljena plovidba od rkm 49 do 210,8 rečnih kilometara.\n"Vlasnici splavova sami krivi"\nDrama u Zemunu: Led lomi splavove na Dunavu\nNa Dunavu je 8. januara obustavljena plovidba od Bezdana do Kladova, dok je od Kladova do Đerdapa II plovidba obustavljena zbog jakih udara vetra i formiranja ledenog pokrivača.\nKako je saopšteno, saobraćaj je zbog radova na mostu u Peckoj i dalje obustavljen na putu Pričević-Pecka, kao i na putu Krupanj-Gračanica zbog radova na mostu preko reke Likodre u Mestu Mojković,\nNeprohodni su putni pravci Odvraćenica - Preko Brdo, Ivanjica/Novi Pazar -Duga Poljana -Rasno - Karajukića Bunari -Ugao - državna granica sa Crnom Gorom (Moravac).\nZabrana za šlepere i kamione važi na putnim pravcima kod Ivanjice, Užica, Novog Pazara, Sjenice, Krupnja, Valjeva, Kraljeva, Brusa, Kopaonika i Kruševca, gde je obavezna zimska oprema i savetuje se oprezna vožnja.\nKako je saopšteno, železnički saobraćaj na mreži pruga čiji je upravljač "Infrastruktura železnice Srbije" a.d. funkcioniše redovno, bez poremećaja i nema značajnih smetnji u funkcionisanju koje su uzrokovane nepovoljnim vremenskim uslovima Zbog vanrednog događaja u stanici Vrbas kasnili su pojedini vozovi predzueća Srbija voz, i to međunarodni brzi voz koji saobraća na relaciji Beograd - Subotica i voz na relaciji Subotica - Beograd.\nSaopšteno je da nema poteškoća za robni železnički saobraćaj.\nNa Aerodromu "Nikola Tesla" u Beogradu danas od 13 do 16 časova svi letovi iz planiranog reda letenja su realizovani.\nAvio-saobraćaj na beogradskom aerodromu odvija se bez prekida uz kašnjenja letova iz Dubaija, Minhena i Memingena, koji su zbog kašnjenja pri dolasku na aerodrom Nikola Tesla, kasnili i u odlasku.\nAD Aerodrom Nikola Tesla Beograd obezbedio je neometano i bezbedno odvijanje avio-saobraćaja angažovanjem svih svojih stručnih službi, navodi se u saopštenju.\nNa Aerodromu "Konstantin Veliki" u Nišu saobraćaj se odvija nesmetano.


BANJALUKA, Privredna komora Republike Srpske smatra neprihvatljivim rješenja predviđena Nacrtom zakona o izmjenama i dopunama Krivičnog zakona Srpske, među kojima je i novo krivično djelo – povreda osnovnih prava radnika, koje se posebno odnosi na neisplaćivanje plata i neuplaćivanje doprinosa radnicima.\nU Privrednoj komori Republike Srpske je rečeno da Nacrt zakona koji je Vlada Republike Srpske usvojila na jučerašnjoj sjednici “dodatno usložnjava poslovni ambijent i tjera ionako mali broj potencijalnih ulagača iz Republike Srpske”.\nPrivredna komora Republike Srpske traži donošenje zakona o rokovima izmirenja novčanih obaveza kojim bi bili uređeni rokovi izmirenja novčanih obaveza u komercijalnim transakcijama između javnog sektora i privrednih subjekata, kao i između privrednih subjekata, s ciljem sprečavanja kašnjenja u izmirenju novčanih obaveza, rekao je portparol Privredne komore Republike Srpske Vladimir Blagojević.\n“U potpunosti je suvišno da se ovim zakonom rješavaju pitanja neizmirenja obaveza koje imaju poslodavci, jer je to pitanje regulisano i drugim zakonskim rješenjima, poput Zakona o poreskom postupku kojim su tačno utvrđene sankcije za one koji ne izmiruju svoje obaveze”, naveo je Blagojević.\nOn je naglasio da je u Ekonomskoj politici Republike Srpske za 2013. godinu predviđeno rasterećenje privrede, a da je Privredna komora Srpske tražila donošenje novog Zakona o radu, kojim bi se omogućila veća mobilnost radne snage, pooštrila odgovornost i poslodavaca i radnika, te mogućnost otpuštanja radnika ukoliko poslodavac, koji tržišno posluje, ostane bez ugovorenih poslova.\nVlada Republike Srpske utvrdila je juče Nacrt zakona o izmjenama i dopunama Krivičnog zakona Srpske u koji se na inicijativu Saveza sindikata uvodi novo krivično djelo – povreda osnovnih prava radnika, koje se posebno odnosi na neisplaćivanje plata radnicima i neuplaćivanje doprinosa. Srna\nTagovi: nacrt zakonaprivredna komora republike srpskevlada republike srpskevladimir blagojevic


Naslov HOLISTIČKO SAGLEDANJE MOGUĆNOSTI POZICIONIRANJA PODUZEĆA NA TRŽIŠTU JUGOISTOČNE EUROPE - PRIMJER HRVATSKE ELEKTROPRIVREDE\nAutor Kulić, Slavko\nOpis U radu autori analiziraju čimbenike i procese ispunjenje kojih zahtjeva da se vodeće poduzeće u elektroenergetskoj djelatnosti Hrvatska elektroprivreda d.d. (HEP) pozicionira u ulozi lidera na tržištu električne energije jugoistočne Europe. Iako se liderstvo kao osobina ponajprije povezuje uz sposobnost ljudskoga potencijala koji upravlja i nadzire poslovanje, liderstvo poduzeća u elektroenergetskoj djelatnosti u znatnoj je mjeri uvjetovano procesima i faktorima u okruženju poduzeća, a to uključuje analizu čimbenika i procesa na lokalnoj, sektorskoj, regionalnoj, nacionalnoj i globalnoj razini. Cilj je analize u radu odgovoriti na dva pitanja koja je u kontekstu elektroenergetske djelatnosti potrebno zajedno promatrati. Kako atraktivnost hrvatskoga prostora može pomoći u objašnjenju potencijala liderske pozicije HEP u jugoistočnoj Europi? Kakva je organizacija poduzeća potrebna da bi Hrvatska elektroprivreda postala vodeće poduzeće u elektroenergetskoj


Polovni Dodge kamioni sa otvorenim sandukom oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa otvorenim sandukom > Dodge\nPolovna Dodge kamioni sa otvorenim sandukom na prodaju\nOvo su rezultati pretrage polovnih Dodge kamioni sa otvorenim sandukom mašina koje su za prodaju. Dodge kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Dodge kamioni sa otvorenim sandukom u Brend sekciji.\nDodge RAM 250Međuosovinski razmak: 131\nOvde je kompletna lista polovnih Dodge kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Dodge kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Dodge kamioni sa otvorenim sandukom koje Vas interesuju.


Beograd, 12.02.2018. Predstavnici Nezavisnog policijskog sindikata Srbije prisustvovali su danas redovnom mesečnom sastanku sa Radnom grupom MUP-a za saradnju sa sindikatima. Uzimajući u obzir pitanja koja su u prethodnom periodu stizala na adresu Sindikata, predstavnici NPSS-a su sa radnom grupom razmotrili sledeće teme:\n-Kada će biti isplata prekovremenog rada koji je ostvaren u periodu od 01.07.2017. do 31.12.2017. imajući u vidu da su u pojedinim PU početkom januara meseca potpisani sporazumi o isplati ?\nOd strane radne grupe predstavnici NPSS-a dobili su potvrdu da će isplata ići u skladu sa dobijenim spiskovima u narednom periodu.\n-Policijski službenici pored radnog angažovanja od strane MUP-a imaju i obavezu odazivanja po svim pozivima pravosudnih organa, a koji su u vezi sa obavljanjem njihovih policijskih poslova. Problem se javlja vezano za napred navedeno to što policijski službenici u svoje slobodno vreme tj. nedeljni odmor, godišnji odmor i slično budu angažovani, a upravo zbog obavljanja policijskih poslova. Da li je MUP razmatrao način koji bi bio satisfakcija zaposlenima da se redovno i pravovremeno odazivaju pravosudnim organima, a da to ne budu disciplinske prijave protiv zaposlenih ?\nPoslodavac se u ovom slučaju pozvao na Zakon o krivičnom postupku prema kome je svaki svedok dužan da se odazove pozivu, pa tako i policijski službenik. U ovom slučaju to se smatra kao radna aktivnost na koju je policijski službenik obavezan da se odaziva. Neophodno je da starešine to uzmu u obzir i da u skladu sa tim prave radni raspored policijskim službenicima koji je po njih najpovoljniji.\n-Zbog čega se na graničnom prelazu SGP Batrovci vrši pregled motornih vozila na otvorenom po snegu i kiši, ako postoji garaža koja je specijalno predviđena za takve potrebe?\nObzirom na trenutne vremenske uslove problem sa kojim se susreću policijski službenici na SGP Batrovci predstavnici NPSS-a su ovaj problem izneli direktno radnoj grupi. Od predstavnika poslodavca izneto je da se od Ministarstva građevine čeka upotrebna dozvola za pomenuti objekat kako bi on mogao da služi svojoj svrsi.\n-Zašto zaposleni u kripto zaštiti, a koji su u statusu PD nemaju nijedan validan dokument MUP-a u cilju dokazivanja svog statusa zaposlenih u policiji ?\nU MUP-u je u toku podela službenih legitimacija po prioritetima, a jedan od njih su i zaposleni u kripto zaštiti.\n-Da li se novom sistematizacijom menja status zaposlenih u kripto zaštiti iz PD u OSL zbog specifičnosti poslova koje obavljaju (rad sa strogo poverljivim dokumentima koji nose oznaku tajnosti, transport i prevoz istih i sl.) ?\nNPSS je ukazao i na neophodnost rešavanja statusa zaposlenih u kripto zaštiti. Što se tiče ovog problema, nakon sistematizacije status zaposlenih će biti sistemski, po prioritetima rešavan.\n-Dokle se stiglo sa opremanjem jedinica policije koji policijske poslove obavljaju u KZB-u pre svega terenskim vozilima, sredstvima za komunikaciju, za ličnu bezbednost i uslove boravka i smeštaj van urbanih sredina ?\nNPSS je u više navrata ukazivao na potrebe pripadnika policije koji borave u KZB-u, kako vezano za opremu tako i za smeštaj. Od predstavnika poslodavca stigla je potvrda da se na tome radi i da je u toku nabavka terenskih vozila za KZB, ali i opreme. Trenutno je u toku podela opreme za IJP, a neke PU su već i dobile, dok će u narednom periodu biti nabavke i za ostale jedinice.


Italijanima sumnjiv transfer Mate Jajala | CazinNET\nPrvoligaš sa Sicilije je, kako se navodi, većinu igrača doveo u saradnji sa menadžerskom agencijom Top Sport Consulting koja je u vlasništvu Davora Ćurkovića i braće Vlade i Zorana Lemića.\nSaradnja sa Palermom ovoj agenciji je donijela profit od čak 4.14. miliona eura, a sama menadžerska provizija za transfer Jajala je navodno iznosila 600.000 eura od ukupnih 750.000 eura koliko je izdvojeno za njegove usluge (prema podacima Transfermarkta).\nKao krivac za lošu transfer politiku Palerma označen je Maurizio Zamparini, doskorašnji predsjednik kluba, koji se povukao nakon što su ove sezone rezultati izostali. Od Palerma se nije želio oprostiti, jer je, kako je rekao pri odlasku, u posljednje dvije godine dobijao samo uvrede.\nPalermo je lider, a Jajalo ne igra zbog povrede


EBRD obezbedio do 600 miliona dinara UniCredit banci u Srbiji za kreditiranje projekata energetske efikasnosti i OIE\nSrbija 07.09.2018. | Komentari: 0Autor: Svetlana Jovanović\nEvropska banka za obnovu i razvoj (EBRD) je obezbedila UniCredit banci, drugoj najvećoj banci u Srbiji, sredstva u iznosu do 600 miliona dinara (oko 5,1 milion evra), sa ciljem da podstakne finansiranje zelene ekonomije, navodi se u saopštenju EBRD-a.\nOva kreditna linija je deo EBRD-ovog GEFF programa za finansiranje zelene ekonomije na Zapadnom Balkanu Green Economy Financing Facility, u ukupnom iznosu od 85 miliona evra, koje se sprovodi u saradnji sa Sekretarijatom Energetske zajednice. Inicijativa je kreirana sa ciljem da pruži podršku lokalnim domaćinstvima, stambenim zajednicama i prodavcima energetski efikasnih tehnologija za investiranje u mere energetske efikasnosti i projekte obnovljivih izvora energije (OIE).\nSa ciljem da podstakne investiranje u zelenu tehnologiju, Evropska unija, zajedno sa Saveznim ministarstvom finansija Republike Austrije i Investicionim okvirom za Zapadni Balkan, obezbeđuje sredstva za finansijske podsticaje i tehničku podršku.\nUniCredit Banka će odobravati potrošačke kredite u iznosu do 3 miliona dinara sa rokom otplate do sedam godina. Podsticaj može iznositi do 20% ulaganja. Nominalna kamatna stopa iznosi 9,11% na godišnjem nivou, dok je efektivna kamatna stopa 10,82% godišnje.\n„Zadovoljstvo nam je što nastavljamo saradnju sa našim dugogodišnjim partnerom, UniCredit Bankom, obezbeđivanjem sredstava za finansiranje zelene ekonomije. Ova saradnja ima dvostruki značaj, jer ne samo da će porodicama u Srbiji omogućiti da umanje račune za potrošnju energije i smanje emisiju štetnih gasova, već je ovo i naš prvi projekat sa UniCredit Bankom koji će obezbediti kredite u domaćoj valuti“, izjavila je Žužana Hargitai, direktorka Regionalne kancelarije EBRD-a za Zapadni Balkan.\nEBRD je vodeći institucionalni investitor u Srbiji. Do danas je uložio 982 miliona evra u skoro 60 zelenih projekata širom zemlje. Samo u 2017. godini, Banka je obezbedila preko 380 miliona evra za više od 200 projekata u različitim sektorima srpske privrede.\nTags: EBRD, kredit, OIE\nPočetna » Vesti » En. efikasnost » EBRD obezbedio do 600 miliona dinara UniCredit banci u Srbiji za kreditiranje projekata energetske efikasnosti i OIE


► Završena vanredna sednica Skupštine bez prisustva dela opozicije\n14.02.2019 | 11:00h ► 11:40h Beograd\nSkupština Srbije završila je danas vanrednu sednicu usvajanjem izmena i dopuna više zakona, među kojima iz oblasti obrazovanja i kulture, kao i međunarodnih sporazuma uključujući i Ugovor između Srbije i Sjedinjenih Američkih Država o izručenju.\nSkupština Srbije usvojila je danas izmene i dopune više zakona iz oblasti obrazovanja kojima se omogućava uvođenje jedinstvenog informacionog sistem u prosveti.\nSkupština je usvojila izmene i dopune zakona o obrazovanju i vaspitanju, o osnovama sistema obrazovanja i vaspitanja, kao i o učeničkom i studentskom standardu.\nMinistar prosvete Mladen Šarčević rekao je ranije da jedinstveni informacioni sistem u prosveti ima za cilj da se zaista dođe do ukupnog registra svih ustanova, zaposlenih i polaznika.\nSkupština je usvojila izmene zakona kojima beogradska Matematička gimnazija i novosadska gimnazija "Jovan Jovanović Zmaj" dobijaju status ustanova od posebnog značaja.\nUsvojene su i izmene kojima se drugi strani jezik u školama boduje brojčano, odnosno kroz ocenu.\nMenjanje propisa predviđa i promenu imena Defetkološkog fakulteta koji če se zvati Fakultet za specijalnu edukaciju i i rehabilitaciju.\nSkupština je danas usvojila i izmene Zakona o Srpskoj književnoj zadruzi, kojim se omogućava finansiranje te najstarija izdavačka kuće iz budžeta Srbije, što do sada nije bio slučaj.\nSkupština Srbije usvojila je danas Ugovor između Srbije i Sjedinjenih Američkih Država o izručenju koji omogućava ekstradiciju državljana koji se terete za krivična dela za koja je zaprećena kazna zatvora duža od godinu dana.\n"Ažurirani ugovor stvara formalni mehanizam, ovlašćujući i Srbiju i Sjedinjene Države da izruče begunce koji su u drugoj zemlji optuženi ili osuđeni za vršenje ozbiljnih zločina, kako bi im bilo suđeno ili da bi služili kaznu. Ažurirani ugovor navodi da nacionalnost nije osnov za odbijanje ekstradicije. Ažurirani ugovor takođe dozvoljava odbijanje izručenja u slučajevima kada su krivična dela počinjena pre 1. januara 2005. godine, ukoliko nema dovoljno dokaza ili u slučaju da se prestup ne tretira kao zločin u obe zemlje", naveli su iz ambasade za Radio slobodna Evropa.\nUsvojena Zbirna lista kandidata za članove Nacionalnog saveta za kulturu\nSkupština Srbije usvojila je danas Zbirnu listu kandidata za Nacionalni savet za kulturu (NSK) uprkos protivljenju reprezentativnih umetničkih udruženja kao ovlašćenih predlagača i opozicionih poslanika.\nIzabrani su kandidati Vlade Srbije diplomirani dramaturg Dušan Kovačević, doktor likovnih umetnosti Nikola Šuica, profesor opšte istorije Đorđe Đurić i kompozitor Svetislav Božić.\nZa nove članove Saveta na predlog Srpske akademija nauka i umetnosti izabrani su akademik Tibor Varadi i dopisni član Miodrag Marković.\nNijedan kandidat ustanova kulture, čiji je osnivač država nije izabran za člana NSK, kao ni kandidati reprezentativnih udruženja i udruženja iz oblasti zaštite kulturnog nasleđa.\nKandidati Saveta Univerziteta umetnosti i predstavnici nacionalnih manjina nisu izabrani za nove članove Saveta.\nSkupštinski Odbor za kulturu i informisanje je tu listu usvojio pre 10 meseci, a kandidati su predloženi nekoliko godina pre nego što je početkom februara 2019. potpisano rešenje o reprezentativnim udruženjima.\nSporne su kandidature koje predlažu reprezentativna udruženja, gde je zakon prekršen zato što se Koordinacioni odbor neovlašćeno samoproglasio za predlagača i zloupotrebio pečate pojedinih udruženja, poput ULUS-a, rečeno je juče u Srpskom PEN centru.\nPredsednik Udruženja književnih prevodilaca Srbije Duško Paunković rekao je da su reprezentativna udruženja u aprilu 2018. godine zatražila od Ministarstva kulture i informisanja i Skupštine Srbije da povuku Zbirnu listu kandidata za Nacionalni savet za kulturu i tada dostavili dokaze o njenoj nelegitimnosti.\nU međuvremenu su neka udruženja koja su dala svoje predloge, izgubila reprezentativnost zbog toga što, kako je naveo Paunković, svoju ulogu nisu obavljala u skladu sa zakonom, tako da se na listi nalaze kandidati udruženja koja više nisu reprezentativna.\nNSK je regulatorno stručno-savetodavno telo koje Skupštini, resornom ministarstvu i Vladi obezbeđuje stalnu stručnu podršku u očuvanju, razvoju i širenju kulture.\nPrema Zakonu o kulturi, Savet broji 19 članova na period od pet godina, od kojih po četiri člana predlažu Vlada Srbije, ustanove kulture, čiji je osnivač država, i reprezentativna udruženja.\nSANU i nacionalni saveti nacionalnih manjina predlažu po dva člana, dok Univerzitet umetnosti i Konferencija univerziteta Srbije predlažu po jednog kandidata.\nGlavni odbor (GO) Srpskog pokreta Dveri potvrdio je danas odluku o bojkotu izbora 21. juna i na predlog lidera Boška Obradovića usvojio Proglas o društvenom pomirenju, dijalogu i dogovoru za...\nNije reč o različitim mišljenjima nego o različitom delovanju, ne radi se ovde o nepoštovanju manjine, ovde se radi o nepoštovanju odluka volje ubedljive većine, rekao je predsednik...


Istraživanje o uslovima života starih u ruralnim područjima Srbije | Agroservis\n> Istraživanje o uslovima života starih u ruralnim područjima Srbije\nIstraživanje o uslovima života starih u ruralnim područjima Srbije\nSTARI NA SELU NAPUŠTENI I BOLESNI\nU 63 posto staračkih seoskih domaćinstava nema mlađih od 65 godina, 76 odsto ispitanika ima ima neku bolest već duže vreme a više od polovine potomaka starijih ljudi u ruralnim područjima živi van porodičnog doma - pokazalo je istraživanje Crvenog krsta Srbije realizovano uz podršku poverenice za zaštitu ravnopravnosti Brankice Janković i kancelarije Populacionog fonda UN u Beogradu.\nNataša Todorović, predstavnica Crvenog krsta Srbije, kaže da u našoj zemlji 56 procenata stanovništva živi u gradovima i da će se taj broj uvećavati shodno procenama da će do 2050. godine dve trećine svetske populacije živeti u gradovima.\n- Podaci pokazuju da je broj ljudi koji žive u selima naše zemlje, u periodu od 2002. do 2011. godine, smanjio za 311.000 i po prvi put se broj stanovnika srpskih sela spustio ispod tri milona. Osobe koje su ostale da žive u ruralnim sredinama, s jedne strane, lišene su tradicionalne podrške porodice, jer sve manji broj mladih ostaje na selu. Sa sa druge strane, zbog loše infrastrukture, otežan im je pristup institucijama zdravstvene i socijalne zaštite - upozorava Todorović.\nPredsednik Crvenog krsta Srbije Dragan Radovanović upozorio je na problem depopulizacije sela i velike migracije stanovništva u gradove, zbog čega su oslabljene sve usluge socijalnih i zdravstvenih službi u ruralnim područjima.\n- Najteža situacija je u selima koja su dosta udaljena od gradova, gde su medicinske službe i socijalni servisi nedostupni - podseća Radovanović.\nPredstavljajući deo ankete o diskriminaciji, poverenica za zaštitu ravnopravnosti Brankica Janković je istaJda da je 56,4 odsto anketiranih reklo da nikada do sada nisu bili izloženi diskriminaciji, dok se 7,3 posto ispitanika požalilo da jeste.\nPROSEK STARIH 74,6 GODINA\nPrema podadma iz istraživanja, 56 odsto starijih na selu čine žene, a prosek godina starijeg stanovništva je 74,6, uz 10 odstostarijih od 85 godina.\nOsnovno obrazovanje nema 41 odsto ispitanika, 59 odsto su poljoprivrednici i domaćice, 38 odsto se ne bavi poljoprivredom, 38 odsto su poljoprivredni penzioneri, a 43 procenata starosni i invalidski penzioneri.


Republika / BEOGRADSKI NAPREDNJACI: Koalicija oko Đilasa se okupila zbog pljačkanja građana\nSličan se sličnom raduje, komentarišu u SNS sastanak Dragana Ðilasa, Saše Jankovića, Vuka Jeremića i Borka Stefanovića sa gradonačelnikom Šapca Nebojšom Zelenovićem, održan danas u Šapcu, na kojem je stranka "Zajedno za Srbiju" pružila podršku Ðilasu.\n- Zato je Ðilas, sa svojim lopovsko-tajkunskim saveznicima, otišao po podršku u Šabac kod Zelenovića, koji tamo pljačka građane - navode beogradski naprednjaci.\n- Ðilas, Šapić, Janković, Jeremić, Borko Prada, sa Zelenovićem, a po diktatu Miškovića, dobitna je kombinacija za deficit od 20 odsto, dug od 1,2 milijarde evra, preplaćene podzemne kontejnere od šest miliona evra, nepostojeće replike Terazija i Pazl gradovi i druge Velike bratove, koji su umesto da služe deci služili za višestruko uvećavanje njihovih bankovnih računa i siromašenje građana - navodi se u saopštenju.\nNEMA IDEJU, PA TRAŽI POMOĆ PRISTALICA: Đilasov "konkurs" za ime izborne liste\nŠutanovac započeo PIJAČNU kampanju!\nSNS: Politički šou DSS - parada populizma\nU SNS-u ocenjuju da je jedina sloboda i vera oko koje se okupila ova "tajkunsa koalicija ispumpavanje novca iz gradskih preduzeća, otpuštanje i pljačkanje građana kako bi Ðilas i Šapić ponovo harali Beogradom, Jeremić trošio milione evra na privatne letove i uzeo još koje milionče za dnevnice, a Janković za još koje grčenje u nekom luksuznom hotelu".\n- U prilog tome tome govore Ðilasovi dugovi koje smo vratili, ali i ušteda od 14 milijardi dinara koje kroz infrastrukturne radove i uređenje grada vraćamo Beograđanima i Beogradu koji volimo - zaključuje se u saopštenju.\nSNS Srpska napredna stranka Naprednjaci Izbori Beogradski izbori Izbori u Beogradu Dragan Đilas Saša Janković Borko Stefanović Vuk Jeremić Aleksandar Šapić\nGRADSKI ODBOR SNS: Jedini cilj Đilasa, Jankovića i Jeremića - PLJAČKANJE BEOGRADA


Ministri EU: Narednih deset dana kritično za izbeglice\nIdomeni, 22. februar 2016.\nU roku od deset dana moraju se postići opipljivi i jasni rezultati na terenu u slamanju izbegličke krize u Evropi, jer inače preti opasnost da se ceo sistem potpuno raspadne, izjavio je danas evropski komesar Dimitris Avramopulos na završetku zasedanja ministara unutrašnjih poslova Evropske unije u Briselu.\nOn je istakao da je na današnjem sastanku ministara EU, turskog ministra Sabahudina Ezturka i visokog komesara UN za izbeglice Filipa Grandija dogovoreno da se primene mere za ubrzanje akcionog plana EU-Turska za zaustavljanje priliva ilegalnih imigranata i razbijanje mreža organizovanog kriminala koje švercuju migrante iz Turske u Evropu.\nSledeći bitan korak za to će biti susret na vrhu EU-Turska 7. marta u Briselu, dodao je Avramopulos i predočio da je od bitne važnosti takodje uključivanje NATO u operacije uništavanja mreža krijumčara imigranata.\nKlas Dejkof, ministar unutrašnjih poslova Holandije, predsedavajućeg EU, novinarima je rekao da se zajedničko rešenje mora naći i u saradnji sa zemljama na balkanskom putu izbeglica i Turskom.\nHolandski ministar je dodao da su se ministri EU dogovorili da se ojača kontrola identiteta na spoljnim granicama EU i proveri svako ko ulazi ili izlazi iz Evropske unije.\nOdlučeno je da buduća evropska obalska straža, koja će proraditi do jula, daje bolje izveštaje o prilivu migranata, utvrdjuje slabe tačke na spoljnim evropskim granicama i brzo uzvraća na opasnosti koje zaprete ugrožavanjem granica.\nNa pitanje šta se to tačno očekuje od Turske, koja dosad nije sprovodila akcioni plan usaglašen s EU, Dejkof je uzvratio da "svi žele zajedničko rešenje". On je dodao da to "znači da Turska mora sprovesti s EU usaglašeni plan dovoljno brzo i opipljivo da dodje do bitnog smanjenja priliva imigranata u Evropu, tako da se dolazak imigranata može dovoljno uredjeno rešavati, a ne da bude jednostranih rešenja" i naglasio da ističe vreme."Sat dakle otkucava i neke zemlje misle da, ako nema zajedničkog rešenja, mi moramo delovati, a bilo je i dogovora iako ne celovitih, a zasad ne možemo jamčiti da će ono što svi više žele dati dovoljna rešenja, pa otud vidimo da neke zemlje rade posebno", predočio je Dejkof.\nAvramopulos je rekao da su svi obavezni da primene dogovorene mere za celovito evropsko rešenje te krize i naglasio da nema vremena za neusaglašene akcije.\nZamoljen da objasni ne znači li novi unutrašnji sukob unutar EU povlačenje grčkog ambasadora iz Beča zbog toga što je Austrija primenila mere ograničavanja prijema izbeglica i izazvala lančanu reakciju u dogovoru sa zemljama na zapadnobalkanskom putu, Avramopulos je uzvratio da je to samo poziv ambasadoru za konsultacije.\nOn je dodao da su grčki i austrijski zvaničnici bez ograda razgovarali na današnjem sastanku.\nGrčki ministar Janis Muzalas je medjutim izjavio da "Austrija prema Grčkoj postupa kao prema neprijateljima" i naglasio da "Grčka neće pristati da postane Liban Evrope".


Polaganjem vijenaca na centralnom spomeniku za 1.080 poginulih boraca u odbrameno-otadžbinskom ratu, u Zvorniku je danas obilježen Dan oslobođenja grada.\n„Obilježavamo 28 godina od oslobođenja grada Zvornika. Neki se pitaju od koga smo ga oslobodili, a mi smo ga oslobodili od onih koji su ugrožavali naše i živote naših sugrađana“, rekao je Marković.\n„Spomenik je nagrizlo vrijeme i potrebna mu je rekonstrukcija, posebno gornjeg dijela“, rekao je Stevanović.\ndan oslobodjenja zoran stevanovic zvornik


Nedjelja, 19. maj/svibanj 2013, 10:14 CET\nAžurirano posljednji put: 07.05.2012 00:43\nSva OEBS-ova biračka mesta na Kosovu zatvorila su se u nedelju nakon urednog završetka glasanja, rekao je šef Misije OEBS-a na Kosovu, ambasador Werner Almhofer. Prijavljeni preliminarni odaziv birača bio je 32.17 odsto. „Drago mi je što mogu izvjestiti da smo danas bili u stanju da omogućimo ljudima da iskoriste svoje pravo da glasaju u mirnom okruženju,“ rekao je ambasador Almhofer.\n„Uprkos nekim manjim tehničkim problemima, glasanje je danas prošlo na uredan način.“ Nekoliko biračkih mesta je kasnilo sa otvaranjem ali svi problemi su bili rešeni do 8:15 časova kada su sva biračka mesta, njih 90, otvorena.\nFollow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Izbor urednika Kongresmen za RSE Engel: Neće biti podele Kosova, ni daljih podela na Balkanu Beograd Dodik otvoreno poručio da će RS opstruisati Incka Srbija Veza srpskih i ruskih ultradesničara: Ko je Ilija Gorjačev? Reakcije na izvinjenje Đorđević zna gde su masovne grobnice u Srbiji Vokabular iz devedesetih Odjek govornika u mantijama: Svi srpski izdajnici NajčitanijeDodik u Beogradu otvoreno poručio da će RS opstruisati Incka (2089)Đorđević zna gde su masovne grobnice u Srbiji (1428)Engel za RSE: Neće biti podele Kosova, ni daljih podela na Balkanu (1416) Veza srpskih i ruskih ultradesničara: Ko je Ilija Gorjačev? (1172)Ispovijest Angeline Jolie: Odstranila sam obje dojke (1026) Inzko u Vijeću sigurnosti UN: Iz RS se nastavlja retrogradna politika (919)Srbija: Prvo primena briselskog sporazuma, pa datum za EU (631) Radovi na Andrićgradu: Sporna vlasnička struktura i ulaganja (537)Kurspahić: Farbanje u ružičasto (514) Pita je jedno čudnovato jelo (450)Najčešće poslanoČedomir Čedo Kisić: Život posvećen ljudskim vrijednostimaDodik u Beogradu otvoreno poručio da će RS opstruisati InckaOHR odbio intervenisati: Vlasti trebaju riješiti krizu u Federaciji BiH Pita je jedno čudnovato jeloIspovijest Angeline Jolie: Odstranila sam obje dojkeEngel za RSE: Neće biti podele Kosova, ni daljih podela na BalkanuNajviše komentaraEngel za RSE: Neće biti podele Kosova, ni daljih podela na Balkanu (94)Dodik u Beogradu otvoreno poručio da će RS opstruisati Incka (78)Inzko u Vijeću sigurnosti UN: Iz RS se nastavlja retrogradna politika (31)Srbija: Prvo primena briselskog sporazuma, pa datum za EU (20)Đorđević zna gde su masovne grobnice u Srbiji (18)Radovi na Andrićgradu: Sporna vlasnička struktura i ulaganja (17)Kurspahić: Farbanje u ružičasto (11)Veza srpskih i ruskih ultradesničara: Ko je Ilija Gorjačev? (11)Zašto Eurosong gubi popularnost (10)Opasna bakterija u bolnicama, traže se krivci (9)Najgledanije Beograd: Čistač cipela Rijeka: Otvorena jedna od najljepših džamija u Europi Oboren Ginisov rekord u maturantskom plesu Sedmica u slikama: 12.- 18. maj 2013. Zlatna groznica u Afganistanu Lenjinov mauzolej ponovo otvoren za posjetioce Beograd: Međunarodni dan borbe protiv homofobije Zemaljski muzej obilježio Međunarodni dan muzeja FSB: Američki diplomata nudio milion dolara za špijunažu Veliki Gatsby otvara ovogodišnji Kan Produkti i uslugePodkastRSSPretplataMobilni telefon RSE


Evropski sud: "Bugarska zakonom o prisluškivanju krši evropske norme"\nEvropski sud za ljudska prava u Strazburu presudio je da se bugarskim zakonom o tajnom nadzoru krši Evropska konvenciju o ljudskim pravima.\nOd suda u Strazburu je zatraženo da oceni bugarski zakon o nadzoru iz 1997. godine, kao i nekoliko članova krivičnog zakona zemlje, preneo je AP.\nSud je u današnjem saopštenju naveo da “zakonske norme kojima se reguliše sfera tajnog nadzora ne ispunjavaju kriterijume kvaliteta zakona” definisane u Evropskoj konvenciji o ljudskim pravima, a bugarska vlada se “nije zadržala samo na neophodnom nadzoru”.\nU izreci Evropskog suda za ljudska prava se kaže da je bugarsko zakonodavstvo o tajnom nadzoru, kojim su regulisani prisluškivanje i praćenje, lošeg kvaliteta i ne može da garantuju kriterijume demokratskih društava o poštovanju privatnost građana.\nOvaj slučaj su 2012. godine pokrenula dva bugarska advokata Mihail Ekemdžijev i Aleksandar Kašamov zajedno sa dve grupe za ljudska prava, ali predmet je ažuriran novim dokazima o tajnom nadzoru tokom protekle decenije.\nProšle godine specijalna parlamentarna komisija otkrila je jednu od najvećih šema prisluškivanja u istoriji Bugarske.\nU izveštaju AP se podseća da je tada utvrđeno da su prisluškivani telefonski razgovori više od 900 građana, među kojima su novinari, političari i aktivisti organizacija za zaštitu ljudska prava u vreme višemesecnih protesta protiv korupcije koji su na kraju doveli do pada bugarske vlade desnog centra.\nAP Bugarska Bugarski zakon Evropski sud kriterijum ljudska prava norma privatnost građana sfera sud


Kome smeta srpski patrijarh u Budvi - Sputnjik Srbija\n19:51 24 Jun 2021\n12:06 16.09.2019 (osveženo 12:54 16.09.2019) Preuzmite kraći link\nNevladina organizacija Crnogorski pokret podnela je Vrhovnom državnom tužilaštvu Crne Gore krivičnu prijavu protiv NN osobe, vlasnika bilborda kojim se građani pozivaju na svečanost.\nTa NVO podnela je prijavu zbog, kako su naveli, „krivičnog dela eksplicitnog pozivanja na protivustavno otcepljenje dela Crne Gore“.\nKako se navodi u prijavi, NN osobe, vlasnici bilborda u budvanskoj opštini, „dozvolile su da se na bilbordima istaknu plakati preko kojih se 27. i 28. septembra pozivaju građani na skup u grbljanskom manastiru Podlastva na takozvanu „centralnu proslavu 800 godina autokefalnosti Srpske pravoslavne crkve“, prenosi CdM.\nPlakat u Budvi povodom obeležavanja 800 godina autokefalnosti SPC\nPrema njihovim rečima, tim natpisom, u kome su odvojeno veznikom i ispisana imena crnogorske države i njenoga dela, jasno je istaknuto da organizatori Boku Kotorsku ne smatraju integralnim delom Crne Gore, što je, dodaju, kažnjivo.\nCrnogorski pokret navodi da se „mržnja indirektno raspiruje prema crnogorskoj državi i Crnogorcima, koji su 1918. godine bili meta zločinačkih pohoda srpske vojske, žandarmerije i sveštenstva Srpske pravoslavne crkve na našu zemlju i slobodu“.\nCrnogorski pokret predlaže da se pokrene postupak i da se uklone plakati sa bilborda, a da se navodnim počiniocima kažnjivih dela odredi kazna.\nKako su izveštavali crnogorski mediji prethodnih dana, pozivajući se na organizatore, centralna proslava povodom jubileja autokefalnosti SPC i svetosavlja u Crnoj Gori i Boki Kotorskoj trebalo bi da okupi veliki broj vernika.\nNa čelu organizacionog odbora nalazi se mitropolit crnogorsko-primorski Amfilohije, a osim sveštenstva manastira, među članovima odbora je i predsednik opštine Budva Marko Bato Carević iz opozicionog Demokratskog fronta.\nU Budvi bi trebalo da bude postavljeno ukupno 30 bilborda kojima se najavljuje ova proslava.


Platni razredi tek od 2019. godine | Novosadski informativni portal 021\nPlatni razredi tek od 2019. godine\n08:41 > 09:22\nPrimena sistema platnih razreda u javnom sektoru će početi od 1. januara 2019. godine.\n"Politika" piše da osim već usvojenog Zakona o sistemu plata u javnom sektoru treba da bude usvojeno još nekoliko zakona i podzakonskih akata kako bi krenula primena platnih razreda.\nDržavni sekretar Ministarstva za državnu upravu i lokalnu samoupravu Zoran Kasalović pominje kao vrlo značajan i budući katalog radnih mesta u javnom sektoru, na osnovu čega više nećemo imati, recimo, vozače-kurire, vozače-dostavljače, vozače koji rade i poslove obezbeđenja, što je bio izgovor da se nekome isposluje veća plata. U katalogu će biti precizno navedena sva radna mesta u javnom sektoru, biće utvrđena osnovica i koeficijenti za svako od tih mesta i na osnovu toga će se isplaćivati plate. Tako se neće više dešavati, kao što je do sada bio slučaj, da u različitim institucijama na istim radnim mestima za iste poslove i isti učinak imamo različite plate.\nTakođe, ovom reformom nikome neće direktno biti povećana ili smanjena plata, ali biće uspostavljen novi sistem.\n"Kad sistem počne da funkcioniše, težiće se uspostavljanju pravednih raspona plata, pa će onima koji u ovom trenutku imaju potcenjene iznose, kada budu svrstani u platne grupe, plate biti povećane srazmerno raspoloživim sredstvima, dok se onima koji su u ovom trenutku u precenjenoj grupi plate neće povećavati sve dok ih njihova platna grupa ne dostigne", navodi Kasalović za "Politiku".\nO primedbama zaposlenih u kulturi i prosveti na novi sistem plata, Kasalović odgovara time što navodi da su predstavnici vlasti intenzivno razgovarali s reprezentativnim sindikatima javnih službi, pre svega u okviru Socijalno-ekonomskog saveta i da je uvaženo 90 odsto primedbi sindikalaca. Ipak, predstavnici sindikata iz institucija kulture na tim sastancima nisu učestvovali, dok su neki reprezentativni sindikati iz prosvete smatrali da uopšte nema potrebe za ovim zakonskim promenama.\nSocijalno-ekonomski savet je izrazio stav da je u dosadašnjem radu na ovim propisima prihvaćen maksimalni broj primedbi, a budući da ovaj savet odluke donosi konsenzusom, nova zakonska rešenja biže upućena vladi bez podrške nekih sindikata. S tim što nova zakonska rešenja predviđaju da, ako neka od službi u javnom sektoru pokuša da se izbori za porast plata u svom sektoru, to neće biti moguće ako se istovremeno ne povećaju plate i u ostalim delatnostima i službama.\nPored Skupštine i Vlade koji će u narednom periodu morati da donesu još zakona, i poslodavci će imati obavezu da usvoje akte o sistematizaciji i prilagode radna mesta katalogu zanimanja, uručivaće rešenja zaposlenima, da bi ceo sistem, u kojem ukupno ima oko 420.000 zaposlenih, od 1. januara 2019. u ovom delu funkcionisao na nov način.\n04.12.2017\t• 16:11\nKlasicno pariJotsko pro.eravanje tipa ,,Ba, ja ovo, ba ja ono". Zato ih lokalci ne vole. Nego, ko je citao ovo...sta da kazem, klasicno namestanje mesta za sefcice, menadzercice i slicna go.na. Na primer, imate jednog kontistu (radnika) i nad njim dva revizora. Pa dokle mamu li vam...? Ko da vam radi?\ntupan iz Srbije\n04.12.2017\t• 12:48\nKlasično naprednjačko proseravanje, ništa vi ne znate i nemate pojma ni o čemu, diletanti jedni ordinarni...!\n04.12.2017\t• 10:10\nPredlažem da se odloži primena!\nNaravno, ne mislim da sam se prvi setio već onako u prolazu...


Ima izbora - ako se glasa - Lični stavovi - Dnevni list Danas\nPočetna » Dijalog » Lični stavovi » Ima izbora – ako se glasa\nIma izbora – ako se glasa\nU nedelju 21. januara na izborima za poslanike u Narodnoj skupštini Srbije, 6.652.105 birača ima mogućnost da zaokruži jednu od 20 ponuđenih izbornih lista koalicija i partija. Politički meni je, zaista, raznovrstan, od još vladajućih stranaka, preko najvećih opozicionih i manjinskih koje se prvi put takmiče mimo cenzusa, po „prirodnom pragu“, pa sve do minornih političkih subjekata koji ne utiču ni na izbor nameštaja u stranačkim prostorijama, ako ih imaju.\nAnalitičari, koji su uoči ovih izbora napadno uzdržani i izbegavaju prognoziranje, ipak „tipuju“ na najviše šest lista u novom parlamentu i to ovim redom: SRS, DS, DSS-NS, G17 Plus, LDP, SPS. Oni, našalimo se pre tišine, skloniji lustraciji, na prvo mesto stavljaju DS, a SPS ispada i ustupa mesto listi SPO. Manjine, prema različitim prognozama, imaju mogućnost da osvoje nekoliko mandata, mada i tu optimisti govore o desetinama. Rezultanta građanskog izjašnjavanja 21. januara, u tome postoji opšta saglasnost, biće vlada demokratskog bloka koja neće zavisiti od socijalista i koja neće morati da „šuruje“ sa radikalima. Jedina mogućnost da se ovaj predizborni konsenzus izjalovi jeste mala izlaznost, odnosno mogućnost da – iscrpljeni mnogim izborima i zamoreni neostvarenim i neostvarivim obećanjima – oni kojima se obraćaju stranke tog demokratskog bloka 21. januara ne ubace listić u biračku kutiju i presudan uticaj na formiranje vlasti prepuste drugima.\nRadikali imaju najstabilnije i najsigurnije biračko telo, kome u ispunjavanju ove građanske dužnosti ne smetaju ni oluja, ni žega, ni smetovi. Njima, smatra se, čak nije neophodna ni kampanja da izađu u susret željama svojih idola; glasaju bez obzira da li im se nudi rat ili mir, granica Karlobag-Ogulin-Karlovac-Virovitica, hleb od tri dinara, državnička sahrana za Šešelja ili Srbija bez korupcije. Zadovoljni što su, prema nalazima istraživača, presudno uticali na odziv, a time i uspeh oktobarskog referenduma, i sigurni u svoje birače, radikali su se u izbornu kampanju aktivno uključili tek uoči Nove godine.\nČeka se zvanični materijal RIK-a


Nije nemoguće da evro bude 117 dinara\nPad dinara se nastavlja i male su šanse da se posrtanje zaustavi. Srednji kurs Narodne banke Srbije već danima prelazi 111 dinara za jedan evro, a danas je na novom minimumu od 111,7 dinara za jedan evro.\nKod poslovnih banaka, koje same određuju svoj kurs, situacija je još nepovoljnija: za jedan evro trebalo odvojiti između 112 i 114 dinara.\nOve godine Narodna banka Srbije je intervenisala na međubankarskom tržištu sa 498,5 miliona evra, ali to nije zaustavilo strmoglavi pad domaće valute. Još početkom godine kada je dinar počeo da klizi, privrednici su prognozirali da će se evro ove godine kretati u rasponu od 117 do 130 dinara. Narodna banka je to demantovala, ali izgleda da se stvari kreću u pravcu prognoza privrednika. S tim se slažu i stručnjaci.\n– Devizni kurs neće mirovati i dinar će nastaviti da slabi – izjavio je juče na konferenciji za novinare saradnik Instituta za tržišna istraživanja Saša Đogović. On je naveo da do kraja ove godine treba računati, uz izvesne sezonske oscilacije, s nastavkom deprecijacije domaće valute, čija stabilizacija može uslediti tek po dogovoru s Međunarodnim monetarnim fondom i sprovođenjem reformskih poteza.\n– Reforma javnog sektora, smanjenje javne potrošnje, javnog duga, povećanje investicija i izvoza i posledično smanjenje spoljnotrgovinskog deficita, rezovi su koje se moraju povući i po svoj prilici to će morati da uradi nova vlada – poručio je Đogović.\n– Sve dok se ne napravi novi aranžman s MMF-om, nastaviće se jačanje nepoverenja investitora u srpsko tržište, produkujući nestabilnosti na finansijskom tržištu i povisujući temperaturu u vidu pada vrednosti domaće valute i inflacionih tokova u zemlji.\nPo njegovim rečima, ta „temperaturna groznica” moći će kraće vreme da se drži pod kontrolom direktnim intervencijama na tržištu ili pooštrovanjem restriktivnosti monetarne politike”, ali je, naglasio je, to sve na kratak rok.\n– Tek s lečenjem uzroka ekonomske krize u kojoj je Srbija, moguće je potpuno stabilizovanje i kursa i cena – ocenio je ovaj ekspert.\nNa pitanje novinara šta su još mogući aduti Narodne banke Srbije da smiri kurs, Đogović je precizirao da NBS držanjem referentne kamatne stope na relativno visokom nivou može povećati atraktivnost ulaganja u državne hartije od vrednosti, a oslobađanjem dela obaveznih deviznih rezervi banaka povećati deviznu likvidnost komercijalnih banaka.\nOva druga mera bi, objasnio je, oslobodila deo deviza, koje se očekuje da banke pretvore u dinare, i tako stvore pritisak „na kurs” u pravcu jačanja dinara. Međutim, ukazao je, ta mera samo kratkoročno „može proizvesti izvesnu stabilnost, ali ne obezbeđuje suštinsku stabilnost domaće valute” te će ona, posle možda kraćeg perioda stabilizacije, nastaviti da slabi.\nIZIT je saopštio i podatak da je u odnosu na stanje iz decembra 2011. godine domaća valuta deprecirala 5,3 odsto nominalno, ili 4,4 odsto u realnom iznosu.\nIntervencije NBS-a na deviznom tržištu u cilju smanjenja prekomerne oscilacije deviznog kursa u februaru su iznosile 188,5 miliona evra. To je znatno više nego cele prošle godine, kada je za istu namenu potrošeno 90 miliona evra i kada se kurs zaustavio na 104,3 dinara. Nije loše podsetiti na to da je NBS 2010. izdvojio čak 2,6 milijarde evra da bi se dinar zaustavio na kursu od 105,10.\nMoralo je drugačije?\nDa li je NBS mogao učiniti više da zaustavi pad? Stručnjak dr Đorđe Đukić smatra da je centralna monetarna institucija početkom godine morala da interveniše enrgičnije i pošalje jasan signal bankarima da neće dozvoliti nestabilan kurs.\nPrimedbi ima i na tajming intervencije na međubankarskom tržištu, odnosno da se NBS umeša tek u drugoj polovini dana, kada je šteta već učinjena, to jest kada je dinar naglo pao pa vraćanje teško ide i više košta. Tekst ili adresa internet strane koju preslovljavate


Peskov: Potrebno je spriječiti eskaliranje tenzija u Venecueli | Srpska Info\nPeskov: Potrebno je spriječiti eskaliranje tenzija u Venecueli\nAutor: Srna 22.02.2019. 13:32 ➔ 13:33\nFoto: SERGEI KARPUKHIN/ POOL/EPA\nKremlj se nada da će zakonite vlasti Venecuele učiniti sve što je neophodno kako bi se spriječilo eskaliranje tenzija usljed situacije nastale u vezi sa američkom humanitarnom pomoći, saopštio je portparol Kremlja Dmitrij Peskov.\n– Nadamo se da će zakonite vlasti Venecuele učiniti sve što je neophodno da se spriječe dalje eskalacije tenzija u unutrašnjoj politici – rekao je Peskov.\nOpozicija u Venecueli ranije je najavila da će dostava humanitarne pomoći početi sutra, a predsjednik Nikolas Maduro upozorio je da SAD i njihovi saveznici koriste humanitarnu pomoć kao izgovor za pokušaj uništavanja nezavisnosti i suverenosti države.\nMaduro je naglasio da Karakas neće dozvoliti ulazak takve humanitarne pomoći u Venecuelu, uz napomenu da je “zabrinutost” SAD vještačka i da je u posljednje četiri godine nastala kako bi se opravdala intervencija u zemlji.\nPeskov je rekao da Moskva zainteresovano prati promjene u stavu Vašingtona o povlačenju američke vojske iz Sirije, javio je “Sputnjik”.\n– Za sada ne razumijemo o čemu oni pričaju. Znate da je prvo bilo jedno saopštenje, a sada ima novih promjena. Ponekad čujemo različite izjave iz različitih odjeljenja, tako da zainteresovano pratimo i obraćamo veliku pažnju na to kako se mijenja stav SAD o ovom pitanju i analiziramo sve ove izjave – istakao je Peskov.\nPrema posljednjem saopštenju portparola Bijele kuće Sare Senders, SAD planiraju da u Siriji zadrže grupu od 200 vojnika.\nPredsjednik SAD Donald Tramp saopštio je u decembru da će povući svih 2.000 američkih vojnika iz Sirije, ali još nije otkriven vremenski okvir povlačenja.


RTS :: Dvajt je ponovo Supermen i Supermen je ponovo Dvajt\nKošarka Dvajt je ponovo Supermen i Supermen je ponovo Dvajt\nutorak, 07. jan 2020, 17:28 -> 00:37\nDvajt je ponovo Supermen i Supermen je ponovo Dvajt\nCentar Los Anđeles lejkersa Dvajt Hauard učestvovaće na takmičenju u zakucavanjima na predstojećem "Ol-star" vikendu u Čikagu. Možda još važnija vest za "Supermena" je da se dokazao i iskupio za prethodni mandat u dresu Lejkersa, pa su "jezeraši" njegov ugovor konvertovali u zagarantovani.\n"Supermen je u zgradi", čuvena je rečenica Kenija Smita, koja je opisala Dvajtov nastup na "Ol-staru" u Nju Orleansu sada već davne 2008. godine.\nHauard je priredio šou kako zakucavanjima, tako prezentacijom i neizbežnom harizmom kojom zrači.\nNBA publika 12 godina kasnije moći će ponovo da uživa u pomenutim Dvajtovim atributima, pošto će centar Lejkersa učestvovati na "Ol-star" događaj u Čikagu, prenosi novinar Atletika Šems Šaranija.\nIako spisak učesnika još uvek nije zvaničan, američki mediji spekulišu da bi Dvajtu društvo u takmičenju u zakucavanjima pravili Zek Lavin, Derik Džouns i Dža Morent.\nPored vesti o povratku na "Ol-star" vikend, Hauard donosi još jednu lepu vest, a to je da će Los Anđeles lejkersi učiniti njegov ugovor zagarantovanim.\nDvajt je na početku sezone, željan dokazivanja upravi "jezeraša", potpisao nezagarantovan, veteranski minimalan ugovor.\nTo je značilo da ukoliko budu nezadovoljni, Lejkersi mogu da njegov ugovor u svakom trenutku raskinu, a da igraču ne isplate novac.\nU međuvremenu Hauard je oduševio upravu i navijače proslavljene NBA franšize, koje je u prvom mandatu i na vrhuncu karijere razočarao.\nDvajtova uloga ove sezone dosta se razlikuje od one 2012. godine, što je i logično, jer američki centar ima 34 godine.\nOve sezone beleži u proseku sedam poena i sedam skokova za manje od 19 minuta na parketu. Uz to Hauard predvodi ligu u procentu šuta iz igre sa visokih 74 odsto, a peti je najbolji bloker sa jednom i po blokadom po meču. Iako utakmice počinje sa klupe, Dvajt Lejkersima energijom i iskustvom donosi veoma kvalitetne partije u limitiranom vremenu.\nPočetkom nedelje, Dvajt je upisao 13.000. poen, 2000. blokadu i 1000. ukradenu loptu u NBA karijeri, učinak kojim mogu da se pohvale još samo Karim Abdul-Džabar, Robert Periš, Hakim Olajdžuvon, Kevin Garnet i Tim Dankan.\nZa razliku od prvog boravka u Kaliforniji, razvio je odličnu konekciju sa zvezdom tima Lebronom Džejmsom, koji ga je nazvao "jednim od najboljih saigrača sa kojim je igrao". Čak je pridobio i simpatije Šakila O'Nila, koji ga zbog krađe nadimka "Supermen", a potom i loših partija, pogotovo u dresu Lejkersa, nije podnosio.\nTakođe, promenjen je odnos sa navijačima i upravom, koji su mu oprostili loše nastupe, a čiji je u međuvremenu postao miljenik.\nNavijači Lejkersa i ljubitelji NBA širom sveta trenutno su poslali oko 70 hiljada glasova da se Hauard nađe na "Ol-star" utakmici, čime se centar našao na desetom mestu na Zapadnoj konferenciji po broju glasova.\nLejkersi nakon 36 utakmica imaju skor od 29 pobeda i sedam poraza, čime zauzimaju prvo mesto na Zapadu.\nŠta se dešava sa srpskim Sakramentom?\nNBA ludnica: Besplatni stan i hrana, Jehovini svedoci, milijarde dolara\nSuze, sreća, tuga - izabrani neki novi NBA klinci\nKavaj Lenard - ubica košarkaških dinastija\nAtaman pobedio Željka, ali ne i sebe\nPočinje plej-of Evrolige: Real brani titulu od gladnih izazivača\nDominantno, jednostavno, nestvarno...Na korak od titule i Evrolige\nPoslednji ples "Fleša"\nKralj je pao, kralj se predao!\nAleksandar Džikić više nije trener Estudijantesa\nImao je sve, sada je beskućnik – od igranja sa "kraljem" do batina na ulici\nKako će dvomeč protiv Darušafake odrediti Partizanovu sezonu u Evropi\nPartizan u Istanbulu, protiv Darušafake za savršen skor\n3° C 3° C 0° C 1° C 3° C -2° C\n@U-2 Столтенберг: Нови дронови за надгледање Русије, немају их ни Москва ни Пекинг\nPrice za malu decu Столтенберг: Нови дронови за надгледање Русије, немају их ни Москва ни Пекинг\nГибридные русские туристы Подгорица: Хибридне претње стижу из Србије и Русије\nHilandar Духовна обнова Хиландара уз обнову конака оштећених у пожару\nDronovi Столтенберг: Нови дронови за надгледање Русије, немају их ни Москва ни Пекинг


17-09-2018 18:57 Ratni izveštaji Sirija / Irak Svet Planeta\nPutin i Erdogan (Foto: Sinhua)\nDuž kontakt-linije će do 15. oktobra biti formirana demilitarizovana zona u širini od 15-20 kilometara.\nDemilitarizovanu zonu će duž kontakt-linije kontrolisati mobilne patrole turskih snaga i jedinica vojne policije Rusije, dodao je ruski predsednik.\n„Do 10. oktobra 2018. godine, na predlog predsednika Turske, treba da se iz te zone organizuje povlačenje teškog naoružanja, tenkova, raketnih sistema, oruđa i minobacača svih opozicionih grupa. Kontrolu će u demilitarizovanoj zoni organizovati mobilne patrolne grupe turskih jedinica i jedinica ruske vojne policije“, objasnio je Putin.\n„Upravo sam imao značajan i konstruktivan razgovor sa predsednikom. Ovo je naš već četvrti sastanak ove godine. Kao što znate, bukvalno smo pre 10 dana zajedno učestvovali na rusko-tursko-iranskom samitu u Teheranu posvećenom rešavanju sirijske krize“, izjavio je Putin nakon sastanka sa Erdoganom.\nPutin je dodao da će sa sirijskim rukovodstvom u najskorije vreme biti održane konsultacije o rešavanju krize u Idlibu.\nPročitajte OVDE koja će to tajna promeniti svet.\nZa to vreme SAD dovlači trupe i opremu.


Reljić: Nezavisna međunarodna komisija da proceni valjanost glasanja i izbornog procesa | EurActiv Serbia\nDirektor briselske kancelarije Nemačkog instituta za međunarodnu saradnju i bezbednost Dušan Reljić ocenio je da bi nezavisna međunarodna komisija trebalo da proceni valjanost izbora i celog izbornog procesa u Srbiji ako se želi da se izbegne prekid pregovora o pristupanju EU i spreči produbljivanje političkih podela u zemlji.\n"Politički ugled vlasti Srbije sada se u javnosti većeg dela EU ponovo srozao tamo gde je bio pred kraj Miloševićeve vladavine. Ukoliko se želi da se spreči dalje produbljivanje političkih podela u Srbiji i izbegne prekid pregovora o pristupanju EU, bilo bi neophodno da nezavisna spoljna komisija proceni da li su parlamentarni izbori u Srbiji bili legitimni", rekao je Reljić za agenciju Beta.\nReljić je naveo da se predsednik Srbije Aleksandar Vučić "nesumnjivo ciljanim upadljivim izjavama, svrstao uz američkog predsednika Trampa, podržao Kinu u obračunu sa demonstrantima u Hongkongu, nastavio sa veličanjem ruskog predsednika Putina, a izbegao je i da izgladi odnose sa EU posle izjave da je solidarnost EU 'samo bajka'".\nOn veruje da je sve to, uz upitnu legitimnost parlamentarnih izbora, "zapaženo u javnosti EU i zapamćeno".\n"U Evropskom parlamentu i u nacionalnim skupštinama, u sredstvima informisanja na zapadu Evrope i u analizama političkih stručnjaka, na primer u Nemačkoj, Francuskoj, Holandiji i drugde uglavnom na zapadu i jugu EU, preovlađuju ocene da je u Srbiji na delu vlast koja sve više postupa suprotno merilima pravne države i parlamentarne demokratije", rekao je.\nOn je ocenio da je "očito da vlade pojedinih zemalja-članica i aparat EU nisu sklone da kritikuju vlast u Srbiji. To je posebno slučaj sa Mađarskom, Poljskom i još nekim državama srednje i istočne Evrope".\nReljić smatra da bi "valjanost celine izbornog procesa i samog glasanja" mogla da proceni nezavisna komisija koju bi zajednički poslali EU, Organizacija za evropsku bezbednost i saradnju (OEBS) i Savet Evrope (SE).\n"Kao 1996/97, kada je komisiji na čelu sa Felipeom Gonsalesom, uglednim španskim političarem, bio poveren zadatak da ispita da li su lokalni izbori u Srbiji bili pošteni", dodao je.\nNa nedeljnim parlamentarnim izborima u Srbiji cenzus su prešle samo tri liste: koalicija oko Srpske napredne stranke Aleksandra Vučića, savez Socijalističke partije Srbije i Jedinstvene Srbije, i lista SPAS Aleksandra Šapića. Koalicija oko SNS imaće u novom sazivu parlamenta dvotrećinsku većinu.


SAD: Ako bude potrebno rasporedićemo hiperzvučno oružje u Evropi kako bismo obuzdali Rusiju\n„Izašli smo iz Sporazuma o likvidaciji raketama srednjeg i kratkog dometa. Radimo na hiperzvučnom oružju, sistemima za dopremanje balističkih raketa. Rasporedićemo iste te rakete, ako to bude bilo potrebno, u Evropi, kako bismo obuzdali Rusiju“, rekao je O'Brajan.\n„Mislim da se približavamo tome. Radimo na izradi verifikacionih procedura za ovaj godišnji mehanizam. Međutim, ako rešimo pitanja verifikacije, mislim da ćemo moći da pređemo na sporazum. Mislim da je to u našim interesima“, rekao je pomoćnik američkog predsednika.\nO'Brajan je ponovio da je predlog američke strane bio predat ruskim kolegama u Ženevi. Nešto više o njemu će, kako se očekuje, biti saopšteno u „naredna dva dana ili dve nedelje“.\nLansiranje ruskog ``Avangarda`` foto: © RIA Novosti/ vostok.rs


Počela izgradnja Turskog toka kroz Srbiju - Biznis Info\nYou are at:Home»Vijesti u fokusu»Počela izgradnja Turskog toka kroz Srbiju\nIzgradnja dionice gasovoda “Turski tok” kroz Srbiju duga 403 kilometra je počela, a svi radovi trebalo bi da budu završeni najkasnije do 18. decembra, pišu “Večernje novosti”.\nEksproprijacija za te dionice urađena je i u toku je uklanjanje bespravno podignutih objekata na toj trasi i pripreme za postavljanje cijevi, a sve pripreme rade srbijanske kompanije u saradnji sa “Srbijagasom”.\nNa pojedinim mjestima cijevi su već sastavljene, a biće angažovane i tri zapadnoevropske kompanije iz Italije i Njemačke koje će učestvovati na podbušivanju Dunava i Tise, što bi trebalo da počne ovih dana.\nKompanija “Gastrans” u kojoj “Srbijagas” ima udio 49 odsto, a “Gasprom” 51 odsto vlasništva podnijela je prošle godine zahtjev Agenciji za energetiku za izgradnju gasovoda kao dio izgradnje unutrašnjih kapaciteta u Srbiji.\nRanije je direktor “Srbijagasa” Dušan Bajatović rekao da će izgradnjom ovog gasovoda Srbija uštediti milione eura, a direktna ušteda je 45 miliona eura.\nUkupna vrijednost čitavog posla je oko 1,4 milijarde eura.


Održan sastanak OO Drugog Sabora violinista Srbije – GM Press\nNa današnjem sastanaku organizacionog odbora Sabora violinista Srbije doneta je odluka da drugi Sabor, uprkos nedoumicama koje je izazvala epidemiološka situacija u našoj zemlji, ipak bude održan kako je i planirano od 14. do 16. avgusta u selu Pranjani.\n„Mi se nadamo mnogo većoj poseti nego prošle godine, s obzirom da će ove godine biti verovatno smanjen broj turista iz Srbije koji će putovati u inostranstvo, te ih mi sve pozivamo da dođu i da provedu tri dana u prelepoj varošici Pranjani, u srcu Srbije i srcu Šumadije od 14. do 16. avgusta. Ono što je takođe značajno, javio nam se veliki broj violinista koji su, posle ogromnog uspeha prošlogodišnjeg Sabora, prepoznali dobro mesto za sopstvenu promociju, što je dobro, jer postati prvi violinista Srbije nije mala stvar“ – rekao je Dejan Kovačević, predsednik Organizacionog odbora.\nZa pobednika Sabora i za druge uspešne učesnike biće obezbeđene adekvatne nagrade. Organizatori se nadaju da će nadmašiti prethodnu godinu, kada je preko 50.000 posetilaca prošlo kroz varošicu Pranjani, i kako kažu spremni su za nove rekorde. Idejni tvorac ove manifestacije, Gvozden Nikolić, zahvalio se Opštini Gornji Milanovac na ozbiljnoj podršci koju pruža samoj organizaciji Sabora.\n„Kada je program u pitanju nastavićemo u onom našem dobrom, šumadijskom, srpskom stilu, gde će dominirati violina, naravno, i narodno muziciranje. Nećemo se priklanjati estradnim zvezdama, imamo mi dovoljno muzičara širom Srbije koji to odlično rad. Ne potcenjujem estradne zvezde, naprotiv itekako ih poštujem, ali mi nemamo novca da plaćamo basnoslovne cifre“ – objasnio je Nikolić.\nGospodin Nikolić, najavio je nastupe 15 vrhunskih violinista, koji su se već dokazali u svom poslu kao profesionalci, a kako je reako, biće prostora i za omladince, ispod 15 godina starosti, ali i za seniore, koji su ulepšali brojna veselja koja pamtimo, a koji su prekoračili granicu starosti od 55 godina.


Saobraćajna policija: Akcija pojačane kontrole saobraćaja od 16. do 22. juna 2021. - Dan u Beogradu\nNaslovna » BG servis » Saobraćajna policija: Akcija pojačane kontrole saobraćaja od 16. do 22. juna 2021.\nAkcija pojačane kontrole saobraćaja (foto: Luke Ellis-Craven / Unsplash)\nNeko drugi 15. juni 2021. BG servis Postavite komentar\nPripadnici Ministarstva unutrašnjih poslova, Uprave saobraćajne policije, od 16. do 22. juna 2021. sprovodiće akciju pojačane kontrole saobraćaja.\nAkcija će biti usmerena na otkrivanje prekršaja upravljanja vozilom pod dejstvom alkohola i psihoaktivnih supstanci.\nS druge strane, prekršaj upravljanja vozilom pod dejstvom psihoaktivnih supstanci u ogromnom je porastu u svim evropskim zemljama, pa i u Srbiji.\nAkcija saobraćajne policije koja će trajati od 16. do 22. juna istovremeno će biti sprovedena u 30 evropskih zemalja koje su članice organizacije ROADPOL (mreža saobraćajnih policija Evrope). (danubeogradu.rs)\nTagoviakcija policije bg servis mup srbije saobraćaj saobraćajna policija\nPrethodni Jubilarni peti Beogradski kontrapunkt: Andrić: nasleđe – Kuda dalje?\nSledeći Humanitarni „Onica bazar“ na Lionu


Dan online - Podgoricom: Sedam hiljada za baždarenje vaga - 2020-01-25\nPodgoricom PLAN JAVNIH NABAVKI TRŽNICA I PIJACA\nZa javne nabavke 161.200 eura Sedam hiljada za baždarenje vaga\nPreduzeće Tržnice i pijace u ovoj godini predvidjelo je da potroši 161.200 eura za javne nabavke. U ovoj godini nijesu predvidjeli radove, dok će za nabavku roba potrošiti 90.500 eura. Tako će od sopstvenih sredstva potrošiti 14.000 eura za kupovinu nafte, po 7.500 eura za nabavku kancelarijskog materijala i sredstava za higijenu, tri hiljade eura za nabavku mašine za čišćenje pod pritiskom, dok će osam i po hiljada eura potrošiti za nabavku i ugradnju senzor vrata sa staklenim stijenama u TC Pobrežje. Četiri hiljade eura, kako piše u planu javne nabavke koji potpisuje Ranko Jovanović, izvršni direktor Tržnica i pijaca, potrošiće za nabavku LED reflektora, osam hiljada eura potrošiće za rezervne djelove i alat, a 3.500 eura za nabavku i ugradnju hlorne stanice u TC Pobrežje.\nKada su u pitanju usluge, preduzeće je izdvojilo 7.200 eura za usluge obezbjeđenja TC Forum, 17.500 eura za osiguranje imovine, po četiri i po hiljade eura za servis računara i fotokopir aparata, zatim za redovan servis rashladnih vitrina i tekuće održavanje sistema klimatizacije. Za baždarenje vaga opredijeljeno je sedam hiljada eura, za usluge mobilne telefonije i mobilnog interneta 12.000, dok su za ostale usluge opredijelili 7.500 eura.


Potpisan ugovor o vađenju potopljenih nemačkih brodova iz Dunava | podunavlje.info\nsrbija.gov.rs, 28. maj 2020 – Ministarka građevinarstva, saobraćaja i infrastrukture Zorana Mihajlović potpisala je juče ugovor, u vrednosti od 1,5 miliona evra, kojim počinje velika akcija vađenja potopljenih nemačkih ratnih brodova iz Drugog svetskog rata u Dunavu kod Prahova.\nMihajlović je istakla da ovim ugovorom započinjemo akciju na koju čekamo 75 godina, kako bismo konačno imali Dunav koji će biti plovan kompletnim tokom kroz Srbiju.\nPrvo moramo da utvrdimo šta se od eksploziva i ubojnih sredstava i u kojoj količini nalazi na 23 potopljena broda, što je preduslov da bismo sledeće godine bezbedno mogli da krenemo sa njihovim vađenjem, za šta će biti izdvojeno 23 miliona evra, objasnila je ona.\nZbog nebezbedne i otežane plovidbe na ovom delu Dunava naša zemlja godišnje gubi pet miliona evra, naglasila je Mihajlović i podsetila na to da Srbija ulaže 380 miliona evra u vodni saobraćaj.\nPrema njenim rečima, vađenje potopljene nemačke flote doprineće da reka Dunav bude plovna svih 365 dana u godini, što je značajno za našu ekonomiju i bezbednu plovidbu.\nDubravka Negre, direktorka Evropske investicione banke za Zapadni Balkan, iz čijeg se kredita finansira prva faza, istakla je da projekat ima ne samo širi istorijski značaj, već je važan i za dalji privredni razvoj Srbije.\nOna je ukazala na to da je Ministarstvo građevinarstva, saobraćaja i infrastrukture prepoznalo značaj ulaganja u vodni saobraćaj, kao čistiji i bezbedniji vid transporta, zbog čega je Srbija jedina zemlja van Unije u kojoj EIB ulaže u ovaj vid saobraćaja.\nDunav se nalazi na Panevropskom koridoru i realizacijom ovog projekta, kako je objasnila, doprinećemo da roba brže i efikasnije stigne do zemalja EU, što je značajno za privredu Srbije.\nŠefica Kancelarije UNDP u Srbiji Fransin Pikap navela je da je ovo višedecenijski problem koji će, zahvaljujući najviše zalaganju potpredsednice Vlade, biti i realizovan.\nPrema njenim rečima, vađenjem potopljene flote unapredićemo bezbednost u plovidbi i postići bolju zaštitu životne sredine i ekonomski napredak u pogledu privrednog i turističkog saobraćaja.\nNačelnik Borskog okruga Vladimir Stanković istakao je da će ovaj projekat mnogo značiti svim opštinama u Đerdapskoj klisuri.\nNa međunarodnom tenderu posao za izradu projekat lociranja i ispitivanja ubojitih sredstava na potopljenim nemačkim brodovima dobio je konzorcijum srpsko/nemačko/austrijskih kompanija, koje predvode „Mul und partner“ i „Milenijum tim“.\nIlustracija: pxhere.com, foto: srbija.gov.rs\nMaloletnici osumnjičeni za tri provale u magacin i krađu alkoholnih pića


Comtrade System Integration | Zaštita životne sredine\nPrisutni, svesni i aktivni\nKao kompanija, uvek smo vođeni idejom da se negativan uticaj poslovnih aktivnosti na zajednicu mora smanjivati, zbog čega podržavamo korporativnu kulturu koja promoviše zaštitu životne sredine. Svesni smo svoje odgovornosti da kontrolišemo sopstveni negativan uticaj; taj način razmišljanja utiče na sve naše odluke, i jedna je od ključnih vrednosti naše kompanije.\nDobrobit društva umnogome zavisi od zdravog okruženja i balansa između održivog razvoja i zaštite prirodne okoline. Posvećeni smo zaštiti prirodnih resursa, smanjenju otpada i prevenciji zagađenja vazduha, vode i zemlje. Podstičemo zaposlene da budu svesni svog uticaja, kao i da se uključe u zelene inicijative.\nPonosni smo na sve što smo u ovoj oblasti postigli do sada, ali ostajemo posvećeni daljim koracima. Naši ciljevi su sledeći:\nUnapređenje znanja naših zaposlenih;\nSredinom 2011. godine, unutar kompanije smo pokrenuli Inicijativu za zaštitu životne sredine “Life is Green”, sa ciljem da se uspostavi i primeni Sistem upravljanja zaštitom životne sredine (EMS) u skladu sa ISO 14001 standardom. U martu 2013. godine, Comtrade System Integration je i zvanično sertifikovao svoj EMS prema zahtevima ISO 14001 standarda.


Ministarka zaštite životne sredine sastala se sa predstavnicima beogradskih opština i lokalnih samouprava iz 12 okruga – IN info\nMinistarka zaštite životne sredine sastala se sa predstavnicima beogradskih opština i lokalnih samouprava iz 12 okruga\nMinistarka zaštite životne sredine Irena Vujović sastala se sa predstavnicima beogradskih opština i lokalnih samouprava iz 12 okruga u Srbiji sa kojima je razgovarala o efikasnijem postupanju po prijavama koje građani šalju putem jedinstvenog Ekološkog informacionog sistema Ministarstva.\nVujović je istakla da je putem Ekološkog sistema do sada stiglo skoro 1.800 prijava građana, od čega je deo zahteva rešen, a deo je u proceduri.\n„Primetili smo da je mnogo prijava koje se ponavljaju, odnosno da više građana ukazuje na isti problem i te probleme moramo hitno da rešavamo. Za nas je u ovom poslu ključna dobra saradnja sa lokalnim samoupravama i zato vas još jednom pozivam da budemo ažurni i da radimo zajedno kako bismo građanima što pre mogli da damo povratnu informaciju povodom njihovog zahteva. Radom Ekološkog informacionog sistema dobićemo bolji uvid u to koji su ekološki problemi u lokalnim sredinama, što nam olakšava da na republičkom i lokalnom nivou planiramo sredstva u budžetu za tu namenu“ rekla je Vujović.\nBroj poseta: 29\nprethodnaU Nišu 446 novozaraženih\nsledećaRadovi JP"Direkcije"Gadžin Han


1. Dec 2011.Totalni kolaps u Grčkoj ATINA: Nova grčka koaliciona vlada će se danas suočiti sa jednodnevnim generalnim štrajkom, koji će, uz demonstracije u centru Atine, zaustaviti sve javne službe u zemlji. >>>\n30. Nov 2011.Tadić i Dodik otvorili autoput Banjaluka-Gradiška BANJALUKA: Predsednik Republike Srpske Milorad Dodik i predsedsednik Srbije Boris Tadić pustili su danas u saobraćaj deonicu autoputa Banjaluka-Gradiška, koji će doprineti snažnijem povezivanju srpskog entiteta u BiH i Srbiji i ekonomskom jačanju regije. >>>\n30. Nov 2011.U štrajku oko dva miliona Britanaca LONDON: Blizu dva miliona britanskih radnika u javnom sektoru, prema podacima sindikata, učestvuje danas u najvećem štrajku državnih službenika za poslednjih nekoliko decenija. >>>\n29. Nov 2011.Srušio se most u Indoneziji, poginulo 18 ljudi DŽAKARTA: Prilikom rušenja mosta na reci Mahakam u Indoneziji poginulo je 18 osoba, dok se više od 20 vodi kao nestalo. >>>\n29. Nov 2011.Rusija aktivirala radarski sistem u Kalinjingradu MOSKVA: Rusija je aktivirala sistem za antiraketno uzbunjivanje u Kalinjingradu kako bi odgovorila na pretnje antiraketnog štita NATO u Evropi, rekao je danas ruski predsednik Dmitrij Medvedev. >>>\n28. Nov 2011.Italijani pozvani da otkupljuju državni dug u znak podrške MILANO: Italijani su danas pozvani da učestvuju u jačanju poverenja u njihovu zemlju tako što će otkupljivati državni dug tokom "dana blagajničkih zapisa". >>>\n28. Nov 2011.Sud ukinuo zabranu za GM useve kompanije "Monsanto" PARIZ: Vrhovni administrativni sud u Francuskoj ukinuo je danas vladinu naredbu koja francuskim poljoprivrednicima zabranjuje sađenje genetski modifikovanih useva američkog poljoprivrednog giganta "Monsanto". >>>\n26. Nov 2011.Evropljani se više plaše krize nego terorizma BRISEL: Evropljani ekonomsku krizu smatraju većom pretnjom po svoju sigurnost od terorizma ili organizovanog kriminala, pokazala je danas objavljena anketa sprovedena širom Evropske unije. >>>\n26. Nov 2011.Rusi prave novi "kalašnjikov" MOSKVA: Ruska fabrika oružja "Ižmaš" ponudila je armiji novu automatsku pušku AK-12 koja bi mogla da zameni čuveni model AK-47, poznatiji kao "kalašnjikov", a prototip nove puške trebalo bi da bude testiran u decembru. >>>\n25. Nov 2011.Mirko Norac pušten na slobodu ZAGREB: Bivši hrvatski general Mirko Norac, koji je osuđen na 15 godina zatvora zbog ratnog zločina nad civilima srpske nacionalnosti u Gospiću i Medačkom džepu, pušten je jutros iz zatvora u Popovači, pošto je odslužio dve trećine kazne, javili su hrvatski mediji. >>>\n25. Nov 2011.Političari u BiH podeljeni i oko praznika SARAJEVO: Predstavnici vlasti u Bosni i Hercegovini (BiH), koja zbog neuspešnih pokušaja političara da se dogovore duže od godinu dana nakon izbora nema Veće ministara, najvišu vlast u državi, podeljeni su i kada je reč o tome da li je 25. novembar Dan državnosti BiH. >>>\n24. Nov 2011.NATO: Razočaravajuća pretnja Rusije BRISEL: Generalni sekretar NATO Anders Fog Rasmusen izjavio je da je "razočaravajuća" pretnja ruskog predsednika Dmitrija Medvedeva da će rasporediti rakete prema budućem protivraketnom štitu SAD i NATO u Evropi. >>>\n24. Nov 2011.Srpski privrednici u Sloveniji na poziv predsednika Tirka KRANJ: Delegacija srpskih privrednika - učesnika "Samita 100 biznis lidera jugoistočne Evrope" boraviće danas, na poziv predsednika Slovenije Danila Tirka, u jednodnevnoj radnoj poseti Sloveniji, saopštila je Srpska asocijacija menadžera. >>>\n23. Nov 2011.Medvedev preti razmeštanjem "Iskandera" MOSKVA: Ruski predsednik Dmitrij Medvedev upozorio je danas da će Rusija postaviti udarni protivraketni sistem "iskander" na zapadu i jugu zemlje, konkretno u Kalinjingradskoj oblasti, ukoliko SAD nastave sa razmeštanjem svog protivraketnog sistema u Evropi. >>>\n23. Nov 2011.Studenti zauzeli Filozofski fakultet u Ljubljani LJUBLJANA: Više stotina studenata, nezadovoljnih stanjem na fakultetu i u društvu, zauzelo je danas Filozofski fakultet u Ljubljani, objavila je slovenačka agencija STO. >>>